hotchpotch/miracl-hf-unified huggingface dataset:
บีกินเนอร์
Beginner เป็นซิงเกิ้ลลำดับที่ 18 ของ AKB48 ออกจำหน่ายวันที่ 27 ตุลาคม พ.ศ. 2554
ซิงเกิ้ลลำดับที่ 20 ของ AKB48 ออกจำหน่ายใน 5 อิดิทชั่น ได้แก่ ลิมิเต็ดอิดิทชั่น CD+DVD ไทป์ A และ B, เร็กกูล่าอิดิทชั่น CD+DVD ไทป์ A และ B, และเทียร์เตอร์อิดิทชั่น CD เท่านั้น
ใน DVD จะแบ่ง Dance Formation ออกเป็นไทป์ละ 3 แบบ ไทป์ A จะประกอบด้วย โอชิมะ ยูโกะ, ชิโนดะ มาริโกะ และคู่ดับเบิ้ลวาตานาเบะ มายุกับมัตสึอิ จูรินะ และ ไทป์ B จะประกอบด้วย มาเอดะ อัตสึโกะ, อิตาโนะ โทโมมิ และทากาฮาชิ มินามิ นอกจากนี้ออริจินัลมิวสิกวิดีโอกำกับโดยนาคาชิมะ เท็ตสึยะ แต่ถูกห้ามไม่ให้ลงในซิงเกิ้ลนี้เนื่องจากมีเนื้อหาค่อนข้างรุนแรง ต่อมามิวสิกวิดีโอดังกล่าวได้เปลี่ยนให้เป็นรูปแบบ Digital Download
ซิงเกิ้ลนี้ทำยอดจำหน่ายได้ถึง 568,095 แผ่นในวันแรกที่จำหน่าย
คืนยูรี
คืนยูรี () เป็นการเฉลิมฉลองระหว่างประเทศ ตรงกับวันที่ 12 เมษายนของทุกปี จัดขึ้นเพื่อรำลึกถึงเหตุการณ์สำคัญในการสำรวจอวกาศ คือ การส่งยูรี กาการิน เป็นมนุษย์อวกาศคนแรก ขึ้นสู่อวกาศไปกับยานวอสตอค 1 เมื่อวันที่ 12 เมษายน พ.ศ. 2504 ใน พ.ศ. 2547 มีผู้จัดงานเฉลิมฉลองคืนยูรีกว่า 75 งาน ใน 34 ประเทศ และยังมีที่แอนตาร์กติกาและสถานีอวกาศนานาชาติด้วย
คืนยูรีจัดตั้งขึ้นโดย ลอเรตตา ฮิเดลโก, จอร์จ ที. ไวท์ไซด์ส และทริช การ์เนอร์ คืนยูรีครั้งแรกจัดขึ้นเมื่อวันที่ 12 เมษายน พ.ศ. 2544 ในวันครบรอบ 40 ปีการบินอวกาศของมนุษย์ สำหรับสหภาพโซเวียตได้กำหนดวันนักบินอวกาศขึ้นตั้งแต่ พ.ศ. 2505 แล้ว
วันนักบินอวกาศ
วันนักบินอวกาศ (, ) เป็นวันหยุดในรัสเซียและบางประเทศอดีตสหภาพโซเวียตอื่น ตรงกับวันที่ 12 เมษายนของทุกปี เพื่อเฉลิมฉลองการบินอวกาศครั้งแรกของมนุษย์ในวันที่ 12 เมษายน พ.ศ. 2504 โดยนักบินอวกาศโซเวียตวัย 27 ปี ยูริ กาการิน เขาได้ปฏิบัติภารกิจโคจรรอบโลกด้วยเวลา 1 ชั่วโมง 48 นาที บนยานอวกาศวอสตอค 1
วันหยุดนี้ได้รับการกำหนดขึ้นในสหภาพโซเวียตอีกหนึ่งปีให้หลัง คือ วันที่ 9 เมษายน พ.ศ. 2505 ในรัสเซียสมัยใหม่ มีการเฉลิมฉลองตามมาตรา 1.1 แห่งกฎหมาย "ว่าด้วยวันความรุ่งโรจน์ทางทหารและวันระลึกในรัสเซีย" (On the Days of Military Glory and the Commemorative Dates in Russia)
เที่ยวบินของกาการินเป็นความสำเร็จฉับพลันและน่าประหลาดใจสำหรับโครงการอวกาศโซเวียต กาการินกลายเป็นวีรบุรุษประจำชาติของสหภาพโซเวียตและค่ายตะวันออก ตลอดจนบุคคลมีชื่อเสียงทั่วโลก หนังสือพิมพ์สำคัญทั่วโลกตีพิมพ์ชีวประวัติของเขาและรายละเอียดของเที่ยวบินนั้น มอสโกและนครอื่นในสหภาพโซเวียตจัดการสวนสนาม ซึ่งมีขนาดเป็นรองแต่เพียงการสวนสนามในโอกาสได้รับชัยชนะในสงครามโลกครั้งที่สองเท่านั้น กาการินได้รับเกียรติยศสูงสุดของโซเวียต คือ ชื่อเรียกวีรบุรุษแห่งสหภาพโซเวียต โดยผู้นำโซเวียต นิกิตา ครุสชอฟ
วันที่ 7 เมษายน พ.ศ. 2554 สมัชชาใหญ่แห่งสหประชาชาติผ่านข้อมติประกาศให้วันที่ 12 เมษายน เป็นวันการบินอวกาศมนุษย์ระหว่างประเทศ
เคมสไปเดอร์
เคมสไปเดอร์ () เป็นระบบบริการสืบข้อมูลทางเคมี มีระบบฐานข้อมูลโครงสร้างทางเคมี มากกว่า 26 ล้านรายการ ดำเนินการโดย Royal Society of Chemistry
ระบบฐานข้อมูลของเคมสไปเดอร์ จะเชื่อมโยงโครงข่ายไปสู่แหล่งข้อมูลที่เชื่อถือได้กว่า 100 แห่ง วิธีการสืบค้นคล้ายกับการค้นหาข้อมูลทั่วไป ข้อมูลที่สามารถสืบค้นได้จากเคมสไปเดอร์ เช่น สูตรเคมี โครงสร้างทางเคมี ชื่อสารเคมี ชื่อยา ซึ่งในการสืบค้นนั้นจะใช้ชื่อทางการค้าหรือชื่อสามัญก็ได้ นอกจากนี้ระบบยังได้เชื่อมโยงเข้ากับข้อมูลของวิกิพีเดียด้วย
อาซาวัด
อาซาวัด () เป็นพื้นที่ประเทศมาลีตอนเหนือ และอดีตรัฐซึ่งไม่ได้รับการรับรองที่มีการประกาศเอกราชฝ่ายเดียวโดยขบวนการปลดปล่อยแห่งชาติอาซาวัด (MNLA) ใน พ.ศ. 2555 หลังความขัดแย้งซึ่งได้ขับกองทัพมาลีออกจากพื้นที่ อาซาวัดตามการอ้างกรรมสิทธิ์ของ MNLA ประกอบด้วยเขตทิมบักตู กีดาล กาโอ และบางส่วนของเขตมอปตีของมาลี มีพรมแดนติดต่อกับบูร์กินาฟาโซทางใต้ มอริเตเนียทางตะวันตกและตะวันตกเฉียงเหนือ แอลจีเรียทางเหนือและตะวันออกเฉียงเหนือ และไนเจอร์ทางตะวันออกและตะวันออกเฉียงใต้ กับส่วนที่เหลือของมาลีทางตะวันตกเฉียงใต้ อาซาวัดมีพื้นที่ครอบคลุมส่วนหนึ่งของทะเลทรายสะฮาราและเขตซาเฮล มีกาโอเป็นเมืองใหญ่ที่สุดและเมืองหลวงชั่วคราว
วันที่ 6 เมษายน พ.ศ. 2555 ในแถลงการณ์ที่โพสต์ในเว็บไซต์ของตน MNLA ได้ประกาศเอกราชของอาซาวัดจากมาลี "โดยเพิกถอนไม่ได้" ในเช้าวันเดียวกัน เลขาธิการของขบวนการลงนามในคำประกาศอิสรภาพอาซาวัด ซึ่งยังได้ประกาศให้ MNLA เป็นผู้บริหารภายในของอาซาวัดจนกว่าจะมีการจัดตั้ง "หน่วยงานแห่งชาติ" ขึ้น ประกาศดังกล่าวไม่ได้รับการรับรองจากชาติใด ๆ
เกิร์ล (วงดนตรี)
เกิร์ล () ได้ออกอัลบั้มแรก ในปี พ.ศ. 2542 โดยใช้ชื่ออัลบั้มเดียวกับชื่อวง ทั้งห้าหนุ่มก็เป็นที่รู้จักจาก single ฮิต เพลง เปลือง หลังจากนั้นอีก 2 ปี ก็ได้ออกอัลบั้มชุดที่ 2 ภายใต้ชื่อ Showgirl ซึ่งก็มีเพลงฮิตมากมาย เช่น ข้องใจ แล้วเธอจะมาอีกไหม ทำไมไม่รัก ฯลฯ Girl ประกอบด้วยสมาชิก 5 คน คือ ปาล์ม ปรียวิศว์ นิลจุลกะ ร้องนำ, แชมป์ เอกชัย จุลภมรศรี กีต้าร์, โจ๊ก ยุทธพล สังวาลย์เพชร เบส, ปอ อนุกานต์ จันทร์อุไร คีย์บอร์ด และ เฟิน ชญเทพ สวนแก้ว มือกลอง ซึ่งได้ออกจากวงไปเรียนต่อต่างประเทศหลังออกอัลบั้มชุดที่สอง 
หลังจากจบอัลปั้มชุดที่3 วงเกิร์ลก็แยกย้ายกันไปทำงานอย่างที่ชอบกัน ปาล์มกับปอทำวงInstinctสังกัดGMM ,โจ๊กทำวงJohnnie Runner สังกัดBanana Recordและทำงานอยู่เบื้องหลังในค่าย ,แชมป์ทำงานเบื้องหลังในค่ายRS 
รูป
เดอะสตันต์
เดอะสตันต์ () เป็นภาพยนตร์สารคดีเผยถึงเบื้องหลังชีวิตเสี่ยงตายของนักแสดงผาดโผน พร้อมด้วยการดำดิ่งสู่เบื้องลึกของอาชีพสตันต์แมนและวงการหนังแอคชั่นไทยในปัจจุบัน ถ่ายทอดโดยสตันต์แมนแถวหน้าของเมืองไทย ร่วมด้วยผู้กำกับและนักแสดงชื่อดัง กำกับภาพยนตร์โดย ศฐาณพงศ์ ลิ้มวงษ์ทอง ภาพยนตร์ดังกล่าวได้รับการสนับสนุนจากกรมการท่องเที่ยว กระทรวงการท่องเที่ยวและกีฬา มีกำหนดออกฉายในโรงภาพยนตร์แบบจำกัดโรง วันที่ 20 มกราคม 2556 และได้รับเชิญเข้าฉายในเทศกาลภาพยนตร์ Asian Summer Film Festival ครั้งที่ 10 ณ ประเทศสเปนและ International Fantastic Film, Horror and subgenre 2013 ณ ประเทศโคลัมเบียด้วย
ปลาแองหวู (สกุล)
ปลาแองหวู (เวียดนาม: Anh Vũ cá) เป็นสกุลของปลาน้ำจืดในวงศ์ปลาตะเพียน (Cyprinidae) ใช้ชื่อวิทยาศาสตร์ว่า "Semilabeo"
ปลาแองหวู มีลำตัวเรียวยาวทรงกระบอก สีน้ำตาลตลอดทั้งลำตัว มีจุดเด่น คือ มีส่วนปากบริเวณปากบนบริเวณรอบ ๆ ปากเป็นกระดูกอ่อนที่เป็นสันหนา เห็นได้ชัดเจน อาศัยอยู่รวมเป็นฝูง หากินอาหารบริเวณใต้พื้นน้ำ มีความยาวโดยเฉลี่ยประมาณ 20–30 เซนติเมตร
แบ่งออกได้เป็น 2 ชนิด คือมีวงจรชีวิตที่เป็นปลาอพยพและวางไข่ โดยจะพบได้เฉพาะในจีนตอนใต้และเวียดนามตอนเหนือเท่านั้น ในฤดูน้ำหลาก จะว่ายทวนน้ำขึ้นมาวางไข่ในลำธารที่ตื้น และน้ำใสสะอาด ก่อนที่ลูกปลาจะโตขึ้น และว่ายกลับคืนสู่น้ำลึกเมื่อโตขึ้น
ปลาแองหวู เป็นอาหารรสเลิศมาตั้งแต่อดีต โดยเฉพาะกับชาวเวียดนาม โดยในอดีต ขุนนางได้ออกล่าเพื่อเอาส่วนปากที่หนาไปเป็นเครื่องประดับบารมี เช่นเดียวกับนอแรด, เขากวาง, กรามหรือครีบของปลาฉลาม เป็นต้น และส่วนปากนั้น มีความเชื่อว่าเป็นยาเสริมสมรรถนะทางเพศเช่นเดียวกับยาไวอะกร้าในปัจจุบัน และส่วนกระเพาะก็เชื่อว่าเป็นยาอายุวัฒนะ เนื่องจากเชื่อว่าปลาจำพวกนี้จะกินพืชที่ใต้น้ำลึกที่มีสรรพคุณทางยา
ปัจจุบัน ปลาแองหวูเป็นปลาที่หาได้ยากมากขึ้น ใกล้จะสูญพันธุ์มากขึ้น จากการจับมากขึ้นและสิ่งแวดล้อมที่เปลี่ยนไป ในหลายพื้นที่ที่เคยพบก็หายสาบสูญไป ทำให้มีราคาขายที่แพงมาก ถึงกิโลกรัมละ 800,000 ด่ง (ประมาณ 38 ดอลลาร์) ถึง 1,000,000 ด่ง (ประมาณ 45 ดอลลาร์) ในกรุงฮานอย ซึ่งทางการเวียดนามจึงให้มีการเพาะขยายพันธุ์และปล่อยคืนสู่ธรรมชาติ ด้วยวิธีการผสมเทียม
นิลกาย
นิลกาย (; ; ; ) เป็นสัตว์เลี้ยงลูกด้วยนมชนิดหนึ่ง ในวงศ์วัวและควาย (Bovidae)
จัดเป็นเพียงสัตว์ชนิดเดียวเท่านั้นที่อยู่ในสกุล "Boselaphus"
มีรูปร่างลักษณะคล้ายวัวผสมกับม้า ตัวผู้มีลักษณะเด่น ที่ สีลำตัวเมื่อโตขึ้นจะเปลี่ยนเป็นสีน้ำเงินเข้มขึ้นเรื่อย ๆ หรือสีเทาปนดำ อันเป็นที่มาของชื่อ ถือเป็นแอนทีโลปที่มีขนาดใหญ่ที่สุดในทวีปเอเชีย โดยมีส่วนสูงวัดถึงไหล่ประมาณ 1.2–1.5 เมตร และยาว 1.8–2 เมตร หางยาว 40–45 เซนติเมตร ตัวเต็มวัยมีน้ำหนักประมาณ 120–140 กิโลกรัม ลำตัวใหญ่ แต่มีขาเล็กเรียว ตัวผู้มีเขาเล็ก ๆ โค้งไปข้างหน้าเล็กน้อย ยาวประมาณ 21-25 เซนติเมตร มีขนแข็งยาวขึ้นจากส่วนหัวไล่ไปถึงกลางหลังทั้งสองเพศ ขณะที่ตัวเมียมีสีออกน้ำตาลแดง
นิลกาย เป็นสัตว์ที่มีถิ่นกระจายพันธุ์ในราบตอนเหนือของอินเดียและทางภาคตะวันออกของปากีสถาน ชอบอยู่ตามที่ราบและเนินเขาที่มีไม้พุ่มเตี้ยมากกว่าอยู่ในป่าทึบ
นิลกายเข้าสู่วัยเจริญพันธุ์เมื่ออายุได้ 18 เดือน ซึ่งหลังผสมพันธุ์แล้ว มีระยะเวลาตั้งท้องประมาณ 8 เดือน ออกลูกคราวละ 2 ตัวหรือมากได้ถึง 3 ตัว น้ำหนักตัวเมื่อเกิดใหม่ราว 13–16 กิโลกรัม มีอายุขัยโดยเฉลี่ย 21 ปี
นิลกายเป็นสัตว์ที่ออกหากินในเวลากลางวัน และพักผ่อนในเวลากลางคืนเหมือนสัตว์ในวงศ์เดียวกันชนิดอื่น ๆ แต่กินอาหารหลากหลายกว่า เพราะกินทั้งต้นไม้, ใบหญ้า, ใบไม้ และผลไม้ทั่วไป นอกจากนี้ยังมีความสามารถพิเศษ คือ สามารถอดน้ำได้หลายวันโดยไม่มีน้ำดื่ม แต่มักจะอาศัยอยู่ใกล้แหล่งน้ำ โดยส่วนใหญ่จะอยู่กันเป็นกลุ่มประมาณ 15 ตัว บางกลุ่มอาจมีถึง 20 ตัว ยกเว้นตัวที่อายุมากแล้วมักจะปลีกตัวไปอยู่ตามลำพัง และจะรวมตัวกันอีกทีก็ในช่วงฤดูหนาว ซึ่งอาจจะมีจำนวนถึง 30–100 ตัว
ปัจจุบัน นิลกายพบจำนวนมากในที่ สวนลุมพินีวัน อันเป็นสถานที่ประสูติของพระพุทธเจ้า และเชื่อว่าเป็นสัตว์ในป่าหิมพานต์ด้วย เป็นสัตว์ที่เชื่อว่าหากใครได้พบเห็น จะพบกับความเป็นสิริมงคล แต่นิลกายก็ถือเป็นสัตว์ที่รบกวนกินพืชผลของเกษตรกรเสียหายได้ครั้งละเป็นจำนวนมาก ทางการอินเดียจึงอนุญาตให้ล่าสัตว์ชนิดนี้ได้อย่างถูกกฎหมาย ขณะที่อีกไม่น้อยถูกรถชน นอกจากนี้ยังต้องขาดแคลนที่อยู่ซึ่งเป็นผลมาจากจำนวนประชากรที่เพิ่มขึ้นทุกวัน และมีศัตรูตามธรรมชาติอีกอย่างคือเสือและสิงโต ทำให้ปัจจุบันเหลือปริมาณ นิลกายอยู่ไม่มากแล้ว ในอินเดียมีประมาณ 100,000 ตัวเท่านั้น ส่วนที่รัฐเทกซัสในสหรัฐอเมริกาถูกนำไปเลี้ยงในสวนสัตว์บ้าง ในธรรมชาติบ้าง ช่วงทศวรรษ 1920 เหลือปริมาณนิลกายประมาณ 1,500 ตัว
สำหรับในประเทศไทย นิลกายมีอยู่ที่สวนสัตว์เชียงใหม่ ซึ่งได้ตกลูกในไทยมาแล้วถึง 4 ตัว นอกจากนี้แล้วยังเป็นสัตว์ที่มีความใกล้เคียงกับซาวลา ("Pseudoryx nghetinhensis") ที่พบในป่าทึบของเวียดนามอีกด้วย
ชุมทางเขาชุมทอง (ภาพยนตร์)
ชุมทางเขาชุมทอง เป็นภาพยนตร์ไทย ที่ออกฉายในปี พ.ศ. 2508 ในระบบถ่ายทำฟิล์ม 16 มม., สี เป็นผลงานกำกับของ ส.อาสนจินดา โดยเป็นเรื่องราวการแย่งชิงสัมปทานเหมืองแร่ในแถบอำเภอร่อนพิบูลย์ จังหวัดนครศรีธรรมราช ที่เป็นแหล่งแร่ที่ใหญ่ที่สุดของภาคใต้ นำแสดงโดย มิตร ชัยบัญชา, พิศมัย วิไลศักดิ์, ส.อาสนจินดา, อดุลย์ ดุลยรัตน์, วิไลวรรณ วัฒนพานิช, เอื้อมเดือน อัษฎา, ชนะ ศรีอุบล, ทักษิณ แจ่มผล, รุจน์ รณภพ, ทัต เอกทัต, สมควร กระจ่างศาสตร์ และอีกมากมาย ภาพยนตร์เรื่องนี้เข้าฉายเมื่อวันที่ 27 สิงหาคม พ.ศ. 2508 ที่โรงภาพยนตร์ศาลาเฉลิมกรุง
ภายหลังได้มีการนำกลับมาสร้างเป็นรูปแบบละครโทรทัศน์ ในปี พ.ศ. 2540 เป็นผลงานของกันตนา โดยได้ดัดแปลงบทภาพยนตร์เดิมให้เข้ากับกระแสสังคมของยุคสมัย และเปลี่ยนชื่อตัวละครใหม่ นำแสดงโดย พงษ์พัฒน์ วชิรบรรจง, อภิรดี ภวภูตานนท์, สันติสุข พรหมศิริ, อลิสา อินทุสมิต, อภิชาติ พัวพิมล, ราโมน่า ซาโนลารี่, กชกร นิมากรณ์, พลังธรรม กล่อมทองสุข, อิศริยา สายสนั่น, ไมเคิล พูพาร์ท, อธิวัฒน์ สนิทวงศ์ ณ อยุธยา, ทอม ดันดี, ไพโรจน์ ใจสิงห์, กรุง ศรีวิไล กำกับการแสดงโดย นพดล มงคลพันธ์ ออกอากาศครั้งแรกในปลายปี พ.ศ. 2540 ทาง ททบ.5
วงศ์ย่อยกาเซลล์
วงศ์ย่อยกาเซลล์ (, วงศ์: Antilopinae) เป็นวงศ์ย่อยของสัตว์เลี้ยงลูกด้วยนมในอันดับสัตว์กีบคู่ (Artiodactyla) ในวงศ์ใหญ่ Bovidae ใช้ชื่อวิทยาศาสตร์ว่า Antilopinae
ลักษณะโดยรวมของสัตว์ในอันดับนี้ คือ มีขนาดตั้งแต่ขนาดเล็กจนถึงขนาดกลาง มีลักษณะคอและขายาวปราดเปรียว เขามีทั้งกลุ่มที่พบในเพศผู้และพบได้ทั้ง 2 เพศ โดยอาจจะเรียกได้ว่าเป็น "แอนทีโลปแท้" ซึ่งสัตว์ที่อยู่ในวงศ์ย่อยนี้ ได้แก่ กาเซลล์, สปริงบ็อก, แบล็คบัค, เยเรนุค, ไซกา เป็นต้น
กระจายพันธุ์ทั้งในทวีปแอฟริกาจนถึงทวีปเอเชีย ในแถบภูมิภาคเอเชียกลางและเอเชียตะวันออก แบ่งออกได้เป็น 14 สกุล ได้แก่
กาเซลล์
กาเซลล์ () เป็นสัตว์กีบคู่ขนาดเล็กสกุลหนึ่ง ใช้ชื่อสกุลว่า "Eudorcas" อยู่ในวงศ์ Antilopinae ในวงศ์ใหญ่ Bovidae
ลักษณะโดยรวมของกาเซลล์ คือ มีความสูงที่ไหล่ราว 70-100 เซนติเมตร น้ำหนักประมาณ 20-35 กิโลกรัม มีลักษณะปราดเปรียวว่องไว เวลาเดินหรืออยู่เฉย ๆ หางจะปัดตลอดเวลา ลำตัวสีน้ำตาลแดง มีแถบดำใหญ่พาดขวางลำตัว ท้องสีขาว อาศัยอยู่เป็นฝูง พบกระจายพันธุ์ทั้งในทวีปแอฟริกาและเอเชีย
คำว่า "กาเซลล์" นั้นมาจากภาษาอาหรับคำว่า غزال‎ (ġazāl)ซึ่งในแต่ละพันธุ์จะมีขนาด นิสัย และถิ่นอาศัยที่แตกต่างกันไป
ทอมสันส์กาเซลล์
ทอมสันส์กาเซลล์ (; ) เป็นกาเซลล์ชนิดหนึ่งในวงศ์ Antilopinae ในวงศ์ใหญ่ Bovidae โดยได้รับการตั้งชื่อเพื่อเป็นเกียรติแก่โจเซฟ ทอมสัน นักสำรวจชาวสกอต
ทอมสันส์กาเซลล์จัดเป็นแอนทิโลปขนาดเล็ก ลำตัวยาวประมาณ 1 เมตร หางยาวประมาณ 25 เซนติเมตร มีความสูงจากพื้นถึงไหล่ประมาณ 70 เซนติเมตร ขนเป็นสีน้ำตาลอมเหลืองมีแถบสีดำพาดอยู่ทั้งสองข้างของลำตัว ขนที่บริเวณท้องเป็นสีขาว หางมีสีดำ มีเขาทั้งตัวผู้และตัวเมีย แต่เขาของตัวเมียจะเล็กและสั้นกว่าตัวผู้ น้ำหนักเต็มที่อยู่ที่ประมาณ 20-40 กิโลกรัม
พบกระจายพันธุ์ทั่วไปในบริเวณภาคตะวันออกของทวีปแอฟริกา เช่น เคนยา, แทนซาเนีย
มีพฤติกรรมชอบอยู่รวมเป็นฝูงขนาดใหญ่ตามทุ่งหญ้าที่หญ้าไม่สูงมากนักหรืออยู่ตามทุ่งโล่งที่มีพุ่มไม้ขึ้นกระจัดกระจาย
เป็นสัตว์ที่ปราดเปรียวโดยสามารถวิ่งได้เร็วถึง 80 กิโลเมตรต่อชั่วโมง เมื่อแรกเกิด ลูกทอมสันส์กาเซลล์จะหมอบซ่อนตัวอยู่ในพงหญ้า โดยแม่จะแวะมาให้นมเป็นระยะ ประมาณ 5-6 วัน จนกว่าจะแข็งแรงพอที่จะวิ่งตามฝูงได้ และจะเริ่มผสมพันธุ์เมื่ออายุได้ประมาณ 8-9 เดือน มีระยะตั้งท้องนาน 5.5-6 เดือน ออกลูกได้ปีละ 2 ครั้ง ครั้งละ 1 ตัว ทอมสันส์กาเซลล์มีนิสัยการกินแบบเดียวกับสัตว์ในวงศ์ Bovinae มากกว่าการกินใบไม้พุ่มแบบสัตว์ในวงศ์ Caprinae มีประสิทธิภาพการเปลี่ยนอาหารหยาบเป็นเนื้อสูง
ในธรรมชาติ ทอมสันส์กาเซลล์จะตกเป็นเหยื่อของสัตว์กินเนื้ออยู่เสมอ ๆ เช่น สิงโต, เสือดาว, เสือชีตาห์ หรือไฮยีนา เป็นต้น
ในประเทศไทย ทอมสันส์กาเซลล์กำลังจะเป็นสัตว์เศรษฐกิจชนิดใหม่ จากการสนับสนุนโดยกรมปศุสัตว์ให้เกษตรกรได้เลี้ยง
องค์การบริหารส่วนตำบลตะเคียน
องค์การบริหารส่วนตำบลตะเคียน เป็นองค์กรปกครองส่วนท้องถิ่นแห่งหนึ่งตั้งอยู่ในเขตอำเภอกาบเชิง จังหวัดสุรินทร์
แต่เดิม บ้านตะเคียน ตั้งอยู่ในบริเวณเส้นทางผ่านของหมอช้างชาวไทยอีสานเขมร กวย หรือกูย ไปจับช้างป่าที่ประเทศกัมพูชา โดยใช้เส้นทางเข้าที่ช่องจอม ซึ่งหมู่บ้านที่อยู่ติดแนวชายแดนไทย - กัมพูชา ที่มาจะเป็นประการใดไม่ปรากฏแน่ชัด แต่สันนิษฐานได้ว่าผู้คนที่มาบุกเบิกแผ้วถางป่าซึ่งรกชัน เพื่อเป็นที่อยู่อาศัย และทำกินในพื้นที่นี้ โดยช่วงแรกขึ้นอยู่กับตำบลกระเทียม (หมู่ที่ 7 บ้านตะเคียน) อำเภอสังขะ จังหวัดสุรินทร์
- วันที่ 11 สิงหาคม 2518 ได้จัดตั้งตำบลคูตัน อำเภอสังขะ จังหวัดสุรินทร์ เป็นหมู่บ้านในเขตการปกครองของตำบลคูตัน
- วันที่ 1 กรกฎาคม 2520 กิ่งอำเภอกาบเชิง ได้รับโอนตำบลคูตัน และตำบลด่าน อำเภอสังขะ
- วันที่ 20 มีนาคม 2522 ได้รับการยกฐานะเป็นอำเภอกาบเชิง
- วันที่ 1 เมษายน 2538 ได้แยกไปตั้งกิ่งอำเภอพนมดงรัก (4 ตำบล 43 หมู่บ้าน)
- วันที่ 1 กรกฎาคม 2533 ได้รับการตั้งเป็นตำบลตะเคียน โดยแยกจากตำบลคูตัน โดยมีเขตการปกครอง รวม 7 หมู่บ้าน ดังนี้
- วันที่ 8 เมษายน 2540 มีเขตการปกครอง รวม 8 หมู่บ้าน คือ หมู่ที่ 8 บ้านสกลพัฒนา
- ปัจจุบัน มีเขตการปกครอง รวม 9 หมู่บ้าน คือ หมู่ที่ 9 บ้านตะเคียน
- มี นายบุญส่ง จันทรี เป็นกำนัน
- มี นายทองคำ เฉลิมรัมย์ เป็นนายกองค์การบริหารส่วนตำบล
- มี นายเสถียร ธรรมนักสุข เป็นประธานสภาองค์การบริหารส่วนตำบล
- สภาตำบลตะเคียนได้รับการยกฐานะเป็นองค์การบริหารส่วนตำบลตะเคียน ตามประกาศกระทรวงมหาดไทย เรื่อง การจัดตั้งองค์การบริหารส่วนตำบล ลงวันที่ 25 ธันวาคม พ.ศ. 2539
ลักษณะภูมิประเทศของตำบลตะเคียน มีพื้นที่ประมาณ 57 ตารางกิโลเมตร หรือประมาณ 35,625 ไร่จำนวนหมู่บ้านในเขตองค์การบริหารส่วนตำบลตะเคียน มีทั้งหมด 9 หมู่บ้าน คือ
กุย
กุย หรือ ไซกา (; ; "เกาปี่ หลิงหยาง"; ) เป็นสัตว์เลี้ยงลูกด้วยนมชนิดหนึ่ง ในวงศ์ Antilopinae ในวงศ์ใหญ่ Bovidae จัดเป็นสัตว์ที่มีความใกล้เคียงกับแอนทีโลป
จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล "Saiga"
กุย มีความสูงประมาณ 0.6–0.8 เมตร โดยวัดจากไหล่ มีความยาวลำตัว 108–146 เซนติเมตร หางยาว 6–13 เซนติเมตร น้ำหนัก 36–63 กิโลกรัม ตัวผู้มีขนาดใหญ่กว่าตัวเมียและมีเขาซึ่งยาว 20–25 เซนติเมตร กุยมีลักษณะเด่นที่สังเกตได้ง่าย คือ จมูกที่มีขนาดใหญ่และยืดหยุ่นได้ มีรูปร่างแปลกเหมือนจมูกของสมเสร็จซึ่งมีหน้าที่ในการอุ่นอากาศหายใจในฤดูหนาวและกรองฝุ่นออกในฤดูร้อน ในฤดูร้อน ขนของกุยจะบางและมีสีเหลืองเหมือนสีอบเชย มีความยาว 18–30 มิลลิเมตร ส่วนในฤดูหนาวจะเปลี่ยนสีเป็นสีขาว ความยาว 40–70 มิลลิเมตร
พบกระจายพันธุ์ในเอเชียกลาง ได้แก่ ไซบีเรียตอนใต้, มองโกเลียตะวันตก และจีนตะวันตกเฉียงเหนือ แบ่งออกได้เป็น 2 ชนิดย่อย (ดูในตาราง)
กุยเป็นสัตว์ที่ตื่นตัวตลอดเวลา กินพืชได้หลายชนิดรวมทั้งพืชที่มีพิษ ว่ายน้ำเก่ง และยังสามารถวิ่งได้ 80 กิโลเมตรต่อชั่วโมง ในวันหนึ่งสามารถเดินทางได้ไกล 80–100 กิโลเมตร จะอพยพทุก ๆ ปีในช่วงฤดูใบไม้ผลิขึ้นเหนือเพื่อไปพื้นที่เล็มหญ้าในช่วงฤดูร้อน
มีอายุขัยประมาณ 6–10 ปี ตัวเมียเข้าสู่วัยเจริญพันธุ์เมื่ออายุ 8 เดือนและตัวผู้เมื่ออายุ 20 เดือน ฤดูผสมพันธุ์ของกุยนั้นเริ่มในเดือนพฤศจิกายน ซึ่งพวกตัวผู้นั้นจะต่อสู้กันจนตาย เพื่อครอบครองเหล่าตัวเมียที่อยู่ในกลุ่มประมาณ 5–50 ตัว หลังจากหมดฤดูผสมพันธุ์ในปลายเดือนเมษายน กุยตัวผู้ที่เหลือรอดนั้นจะมาร่วมกลุ่มกัน 10–2,000 ตัวเพื่อการอพยพในช่วงฤดูใบไม้ผลิขึ้นเหนือ ส่วนตัวเมียนั้นจะอยู่ที่เดิมและพากันไปหาที่ให้กำเนิดลูก โดยมีระยะเวลาตั้งท้องนาน 140 วัน และในฤดูใบไม้ผลิประมาณปลายเดือนมีนาคม–ต้นเดือนเมษายน จะคลอดลูกครั้งละ 1–2 ตัว ลูกที่เกิดใหม่เริ่มกินใบไม้ได้เมื่ออายุ 4 วัน และจะหย่านมเมื่ออายุได้ 3–4 เดือน
กุยในอดีตถูกล่าเอาเขา ซึ่งเชื่อว่าปรุงเป็นยาจีนได้ และมีราคาซื้อขายที่แพงมากเหมือนนอแรด
ในเดือนพฤษภาคม ค.ศ. 2015 กุยจำนวนมากเริ่มตายจากการเจ็บป่วยด้วยโรคระบาดในสัตว์ลึกลับซึ่งสงสัยว่าเป็นการติดเชื้อพาสเจอร์เรลลา อัตราตายอยู่ที่ร้อยละ 100 เมื่อติดเชื้อ โดยมีการประมาณว่าร้อยละ 40 ของประชากรทั้งหมดของสปีชีส์ตายแล้ว พบซากกว่า 120,000 ซากในปลายเดือนพฤษภาคม โดยมีประชากรทั้งหมดที่ประเมินไว้เพียง 250,000 ตัว
นกติ๊ดสีน้ำเงิน
นกติ๊ดสีน้ำเงิน (; ชื่อวิทยาศาสตร์: "Cyanistes caeruleus" หรือ "Parus caeruleus") เป็นนกขนาดเล็กในสกุลนกติ๊ด นกชนิดนี้เป็นที่จดจำได้โดยง่ายจากขนสีฟ้าและสีเหลืองของมัน
นกติ๊ดสีน้ำเงินเป็นนกประจำถิ่นและไม่ใช่นกอพยพย้ายถิ่น มีการพบพ่อพันธุ์แม่พันธุ์ในทวีปยุโรปและเอเชียตะวันตก ในป่าเต็งรังหรือป่าผสมที่มีไม้โอ๊คเป็นจำนวนมาก พวกมันจะทำรังอยู่ในรูตามต้นไม้ ถึงกระนั้น พวกมันก็สามารถปรับตัวเข้ากับรังนกกล่องไม้เมื่อจำเป็น คู่แข่งหลักในการสร้างรังและหาอาหารของพวกมันคือนกติ๊ดใหญ่ ซึ่งมีขนาดใหญ่กว่า
นกติ๊ดสีน้ำเงินชอบกินแมลงและแมงมุมเป็นอาหาร ส่วนนอกฤดูผสมพันธุ์ พวกมันจะกินเมล็ดพืชและอาหารที่เป็นพืชชนิดอื่นๆ นกติ๊ดสีน้ำเงินมีชื่อเสียงจากทักษะของพวกมัน ที่สามารถยึดกิ่งด้านนอกสุดและกลับตัวห้อยหัวลงเพื่อมองหาอาหารได้
ขนาดโดยปกติของนกติ๊ดสีน้ำเงิน จะอยู่ที่ 12 เซนติเมตร (4.7 นิ้ว) และช่วงปีกกว้าง 18 เซนติเมตร (7.1 นิ้ว) ในทุกเพศภาวะ และมีน้ำหนักประมาณ 11 กรัม (0.39 ออนซ์)
นกติ๊ดสีน้ำเงิน จัดเป็นสิ่งมีชีวิตที่มีความเสี่ยงต่ำต่อการสูญพันธุ์ในบัญชีแดงของสหภาพเพื่อการอนุรักษ์ธรรมชาติ (เวอร์ชัน 3.1) และเป็นสิ่งมีชีวิตที่ระดับกรีนสเตตัสของราชสมาคมเพื่อการคุ้มครองนกในสหราชอาณาจักร
สับปะรด (อัลบั้ม)
สับปะรด เป็นสตูดิโออัลบั้มชุดที่ 5 ของ อัสนี-วสันต์ วางแผงครั้งแรกใน พ.ศ. 2533 อัลบั้มชุดนี้มีจำนวน 10 เพลง โดยมีเพลงฮิตคือ "กุ้มใจ","เธอปันใจ","ทำไม","เกี่ยวก้อย"' พร้อมรูปสับปะรดระหว่าง "อัสนี" กับ "วสันต์"
มีเดียนิวส์แชนแนล
มีเดีย นิวส์ แชนแนล เป็นช่องโทรทัศน์ผ่านดาวเทียมในประเทศไทย ก่อตั้งขึ้นราวปี พ.ศ. 2554 โดยบริษัท มีเดีย สตูดิโอ จำกัด (ในเครือมีเดีย ออฟ มีเดียส์) เพื่อนำเสนอข่าว และรายการข่าวสถานการณ์ปัจจุบัน โดยต่อยอดจากรายการข่าวของ บจก.มีเดียสตูดิโอฯ ที่ออกอากาศทางสถานีโทรทัศน์สีกองทัพบกช่อง 7 ปัจจุบันยุติการออกอากาศแล้ว โดยนำรายการบางส่วนไปออกอากาศ ทางช่องมีเดียแชนแนล
ทัตพงศ์ พงศทัต
บัณฑ์รพล วสิฐวัชรมงคล มีชื่อเล่นว่า เต้ (เดิมชื่อ ทัตพงศ์ พงศทัต และเปลี่ยนชื่อเป็น ศุกล พงศทัต) เกิดเมื่อวันที่ 23 กุมภาพันธ์ พ.ศ. 2510 ที่จังหวัดพิษณุโลก เป็นลูกชายของ ผู้ช่วยศาสตราจารย์คิด และนางศศิภา พงศทัต มีพี่ชาย 1 คน และพี่สาว1คน เรียนจบชั้นมัธยมศึกษาจาก โรงเรียนสาธิตมหาวิทยาลัยเชียงใหม่ จบชั้นปวส.จาก วิทยาลัยเทคโนโลยีและอาชีวศึกษาวิทยาเขตเทคนิคภาคพายัพ ปริญญาตรี – โทที่ มหาวิทยาลัยเกริก คณะนิเทศศาสตร์ ปริญญาตรี สาขาโฆษณาและประชาสัมพันธ์ ปริญญาโท สาขาบริหารการสื่อสาร รางวัลโล่เรียนดี และในปี พ.ศ. 2531 ทัตพงศ์แสดงภาพยนตร์เรื่อง "คุณรู้มั๊ย ว่าผมรัก" และแสดงซิทคอมเรื่อง บางรักซอย 9 ในปี พ.ศ. 2546 และซิทคอมเรื่อง บ้านนี้ที่บางรัก ใน พ.ศ. 2553
พิมพ์แข กุญชร ณ อยุธยา
พิมพ์แข กุญชร ณ อยุธยา เป็นนักแสดงอาวุโสชาวไทย มีผลงานเด่นในซิทคอมบางรักซอย 9 รับบท น้าเยาว์
พิมพ์แข กุญชร ณ อยุธยา ชื่อเล่นชื่อ ป๋อง (13 เมษายน พ.ศ. 2494) เกิดที่ จังหวัดพระนครศรีอยุธยา เป็นบุตรสาวของหม่อมหลวงขาบ กุญชร อดีตเลขาธิการนายกรัฐมนตรีในสมัยจอมพล ป. พิบูลสงคราม และอดีตโฆษกประจำสำนักนายกรัฐมนตรี ในรัฐบาลของจอมพลสฤษดิ์ ธนะรัชต์ กับ สินีนาฏ โพธิเวส นักแสดงอาวุโส มีน้องสาวอีก 2 คน คือ
นอกจากนี้ พิมพ์แข กุญชร ณ อยุธยา ยังมีพี่น้องร่วมบิดาอีก 6 คน คือ
พิมพ์แข สมรสกับคนนอกวงการ มีบุตรชาย คือ พัฒนพล มินทะขิน ผู้เข้าแข่งขันทรู อะคาเดมี่ แฟนเทเชีย ฤดูกาลที่ 4 ปัจจุบันนักแสดง นายแบบ นักจัดรายการวิทยุ
เกรินุก
เกรินุก, วอลเลอส์กาเซลล์ หรือ แอนทิโลปคอยีราฟ (; ) เป็นสัตว์เลี้ยงลูกด้วยนมชนิดหนึ่งในวงศ์ Antilopinae ในวงศ์ใหญ่ Bovinae
จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล "Litocranius"
มีลักษณะทั่วไปเหมือนสัตว์ชนิดอื่นในวงศ์เดียวกันไป แต่มีลักษณะเด่นคือ มีคอยาวและขายาวกว่าชนิดอื่น ๆ ซึ่งคำว่า "เกรินุก" นั้นมาจากคำในภาษาโซมาเลีย หมายถึง "คอยีราฟ" เพราะเกรินุกมีพฤติกรรมการกินอาหารที่แปลก คือ มักจะยืนบนสองขาหลัง ทำให้สามารถยืดคอขึ้นไปกินใบไม้ที่อยู่สูงขึ้นไปเหมือนยีราฟ ส่วนสองขาหน้าจะใช้เกาะกิ่งไม้ไว้
ขนาดเมื่อโตเต็มที่ในตัวผู้จะมีน้ำหนัก 45 กิโลกรัม ในตัวเมีย 33 กิโลกรัม มีความสูงวัดจากเท้าจนถึงหัวไหล่ประมาณ 85 เซนติเมตรจนถึง 1 เมตร ความยาวลำตัวประมาณ 1.5-1.6 เมตร ความยาวหาง 25-30 เซนติเมตร มีอายุขัยโดยเฉลี่ย 10-12 ปี
ตัวผู้มีเขาที่โค้งงอสวยงาม ขณะที่ตัวเมียไม่มีเขาและตัวเล็กกว่า
ในเขตอนุรักษ์แห่งชาติแซมบูรูในเคนยา เกรินุกถือเป็นจุดสนใจในบรรดาสัตว์ป่า 5 ชนิดที่พบได้ในนั้น ซึ่งประกอบไปด้วยเกรินุก, ยีราฟลายร่างแห, นกกระจอกเทศโซมาลี, ม้าลายเกรวี และไบซาออริกซ์ จะพบได้ในเขตแอฟริกาตะวันออก เฉพาะที่เขตอนุรักษ์แห่งชาติแซมบูรูเท่านั้น
แอนทิโลปสี่เขา
แอนทิโลปสี่เขา หรือ ชูสิงห์ (; ; ) เป็นสัตว์เลี้ยงลูกด้วยนมขนาดเล็กชนิดหนึ่ง ในวงศ์ Bovinae ในวงศ์ใหญ่ Bovidae
จัดเป็นสิ่งมีชีวิตเพียงชนิดเดียวเท่านั้นที่อยู่ในสกุล "Tetracerus"
มีความสูงจากกีบเท้าจนถึงหัวไหล่ประมาณ 50 เซนติเมตร น้ำหนักประมาณ 20 กิโลกรัม จัดเป็นแอนทิโลปที่มีขนาดเล็กที่สุดที่พบได้ในทวีปเอเชีย มีขนสีเหลืองน้ำตาลที่บริเวณด้านข้างละด้านล่างลำตัว ด้านในของขาเป็นสีขาว ขามีลักษณะเรียวเล็กและมีแถบสีดำเป็นทางยาวไปตามขา
ในตัวผู้จะมีเขาขนาดเล็กสั้น ๆ 4 เขางอกขึ้นมาบนส่วนหัว 2 เขาแรกอยู่ระหว่างใบหูทั้ง 2 ข้างขวาหน้าผาก ซึ่งเขาคู่แรกนี้จะงอกหลังจากเกิดมาได้ไม่กี่เดือน และเขาคู่ที่ 2 จะยาวกว่าคู่แรก เป็นปัจจัยบ่งบอกถึงอายุ และสมบูรณ์แข็งแรงของแต่ละตัว อันเนื่องจากปัจจัยทางโภชนาการ จะไม่มีการสลัดเขาทิ้งเหมือนกวาง แต่เขาอาจจะแตกหักเสียหายได้จากการต่อสู้
แอนทิโลปสี่เขา มีการกระจายพันธุ์อยู่ ในอินเดียแถบรัฐทมิฬนาฑู และโอริศา และบางส่วนในเนปาล ซึ่งปัจจุบันพบได้เฉพาะในอุทยานแห่งชาติป่ากีร์เท่านั้น
มีนิเวศวิทยาอาศัยอยู่ในป่าดิบแล้งหรือป่าผลัดใบ ปกติแล้วจะอาศัยและหากินเพียงลำพัง ยกเว้นในช่วงฤดูผสมพันธุ์ จะอยู่รวมกันเป็นกลุ่ม ตัวผู้จะมีพฤติกรรมก้าวร้าว และต่อสู้กันเพื่อแย่งตัวเมีย ปกติแล้ว จะตกเป็นอาหารของสัตว์กินเนื้อขนาดใหญ่ เช่น เสือ, สิงโต, หมาใน เป็นต้น
ดาวมงกุฎหนาม
ดาวมงกุฎหนาม หรือ ปลาดาวหนาม (, ) เป็นดาวทะเลชนิดหนึ่ง
เป็นดาวทะเลขนาดใหญ่ มีแขนรวมกันทั้งหมด 16-21 แฉก มีเส้นผ่าศูนย์กลาง 25-30 เซนติเมตร พบกระจายพันธุ์ทั่วไปในทะเลเขตอินโด-แปซิฟิก ตามผิวหนังมีหนามยาวคล้ายเม่น ปากอยู่ทางด้านล่าง มีกระเพาะอยู่ด้านนอก ใต้แขนมีขาขนาดเล็ก ๆ คล้าย ๆ กับปุ่มที่หนวดปลาหมึกเป็นจำนวนมากยื่นออกมายึดเกาะพื้น ตรงกลางตัวด้านล่างมีปาก มีหนามแหลมคมปกคลุมที่ตัวทางด้านบน บนหนามมีสารซาโปนินเคลือบอยู่ ซึ่งมีพิษต่อสัตว์หลายชนิด เป็นสัตว์ที่แยกเพศ มีการสืบพันธุ์แบบอาศัยเพศ โดยตัวเมียปล่อยไข่ออกมานอกตัว และตัวผู้ปล่อยสเปอร์มออกมาผสมพันธุ์ ตัวเมียแต่ละตัวมีไข่ประมาณ 12-24 ล้านฟอง ฤดูกาลวางไข่ยังไม่ทราบแน่ชัด แต่ก็มีรายงานว่าดาวมงกุฎหนามที่เกรตแบร์ริเออร์รีฟ วางไข่ในเดือนธันวาคม และมกราคม
ดาวมงกุฎหนามเป็นสัตว์ที่กินปะการังเป็นอาหาร ในทางนิเวศวิทยาถือเป็นสัตว์ที่ควบคุมประชากรปะการังไม่ให้มากจนเกินไป แต่ในหลายพื้นที่ก็มีการแพร่ระบาดจนเกิดเป็นปัญหาสิ่งแวดล้อม เช่น ที่เกาะกวม แนวปะการังถูกดาวมงกุฎหนามทำลายไปเป็นระยะทาง 1 กิโลเมตร ต่อเดือน บริเวณที่ถูกทำลายไปแล้วปะการังอาจฟื้นตัว ก่อตัวขึ้นใหม่ ซึ่งอาจใช้เวลานานถึง 10-40 ปี หรือนานกว่านี้ หรือในประเทศญี่ปุ่น ได้ลงทุนกำจัดดาวมงกุฎหนามโดยใช้ทุนไป 600 ล้านเยน กำจัดดาวมงกุฏหนามไป 13 ล้านตัวที่เกาะริวกิว ตั้งแต่ปี ค.ศ. 1970-ค.ศ. 1983 แต่ก็ยังไม่ประสบผลสำเร็จเท่าที่ควร
และจากการศึกษาในระยะหลัง มีการสรุปว่าปริมาณดาวมงกุฎหนามในพื้นที่ 1 เฮกตาร์ (10,000 ตารางเมตร) หากมีจำนวนเกิน 10 ตัว ก็ถือว่าอยู่ในระดับระบาดแล้ว ถ้าเกิน 30 ตัว ถือว่าระบาดรุนแรงมาก เมื่อดาวมงกุฎหนามระบาด ความเสียหายที่เกิดขึ้นในแนวปะการังจะแผ่เป็นบริเวณกว้างกว่าที่จะเกิดจากสาเหตุการทำลายโดยปัจจัยอื่น ๆ เพราะดาวมงกุฎหนามสามารถคืบคลานกินปะการังได้ทุกซอกทุกมุม
แต่ดาวมงกุฎหนามเองก็มีศัตรูตามธรรมชาติ คือ หอยสังข์แตร ("Charonia tritonis") ที่กินดาวมงกุฎหนามเป็นอาหาร ถือเป็นสัตว์ที่เป็นตัวควบคุมมิให้ปริมาณดาวมงกุฏหนามมีปริมาณมากเกินไปด้วย รวมถึงปูขนาดเล็กบางชนิดหนึ่งที่ซ่อนตัวในปะการัง ใช้ก้ามในการต่อสู้กับดาวมงกุฎหมายมิให้มากินปะการังอันเป็นที่หลบอาศัยด้วย แต่ก็ทำได้เพียงแค่ขับไล่ให้ออกไปเท่านั้น
ดาวทะเลปุ่มแดง
ดาวทะเลปุ่มแดง (; ) เป็นดาวทะเลชนิดหนึ่ง
ลำตัวแยกเป็นห้าแฉก ซึ่งเรียกว่าแขน ส่วนกลางมีลักษณะเป็นจานกลม ด้านหลังมีตุ่มหินปูนสีแดงขนาดเล็กกระจายอยู่ทั่วไป ตุ่มเหล่านี้เป็นส่วนหนึ่งของโครงสร้างเป็นหินปูนที่มีรูพรุนทั้งตัว มีรูก้นขนาดเล็กหนึ่งช่องอยู่ใกล้กึ่งกลางลำตัว ปากอยู่ด้านล่าง บริเวณจุดกึ่งกลางของลำตัว ใต้แขนแต่ละข้างมีหนวดสั้น ๆ เรียงตามส่วนยาวของแขนเป็นคู่ ๆ มีลักษณะเป็นกล้ามเนื้อที่เหนียวและแข็งแรง ทำหน้าที่เสมือนเท้า นอกจากจะใช้ในการเคลื่อนที่แล้วยังใช้จับอาหารอีกด้วย ลำตัวและแขนทั้งห้าภายในมีลักษณะเป็นช่องติดต่อกัน ช่องของแต่ละแขนบรรจุอวัยวะสืบพันธุ์ และอวัยวะย่อยอาหารบางส่วน เมื่อแขนข้างหนึ่งข้างใดขาดหายไป จะมีแขนใหม่งอกขึ้นมาแทนที่ มีขนาดโตเต็มที่ เส้นผ่าศูนย์กลางประมาณ 12 นิ้ว
พบอยู่ตามชายฝั่งทะเล โดยเฉพาะบริเวณที่เป็นโขดหินและพื้นทรายที่เป็นโคลนและทราย กินอาหาร จำพวกหอยสองฝา โดยเฉพาะหอยนางรม, กุ้ง, ปู, หนอนตัวแบน, หนอนท่อ และสัตว์ไม่มีกระดูกสันหลังอื่น ๆ กระจายพันธุ์ในแถบอินโด-แปซิฟิก พบได้ในน้ำลึกถึง 100 เมตร
ดาวทะเลปุ่มแดง นิยมเลี้ยงเป็นสัตว์เลี้ยงในตู้ปลา และยังใช้ทำประโยชน์อย่างอื่น เช่น ทำปุ๋ยอินทรีและซากแห้งนำไปประดับตกแต่งบ้าน
ดาวทรายหนาม
ดาวทรายหนาม (; ) เป็นดาวทะเลชนิดหนึ่ง
มีรูปร่างเป็นห้าแฉกหรือรูปดาว เหมือนดาวทะเลทั่วไป มีเส้นผ่าศูนย์กลางประมาณ 20 เซนติเมตร อาศัยอยู่ตามพื้นทรายตามชายฝั่งทั่วไปในเขตอินโด-แปซิฟิก เพื่อหากินสัตว์น้ำขนาดเล็กต่าง ๆ เป็นอาหาร เช่น หนอนตัวแบน, หนอนท่อหรือลูกกุ้ง, ลูกปูขนาดเล็กหรือเคย และสาหร่าย ในบางครั้งเมื่อน้ำลดแล้ว จะพบดาวทะเลชนิดนี้ติดอยู่บนหาดทรายหรือแอ่งน้ำบนโขดหิน เช่นเดียวกับดาวทราย ("A. indica")
พบกระจายพันธุ์ตั้งแต่ทะเลแดง, ทะเลญี่ปุ่น, ฮาวาย จนถึงออสเตรเลียและนิวซีแลนด์
เป็นดาวทะเลอีกชนิดหนึ่งที่นิยมเลี้ยงเป็นสัตว์เลี้ยง
โดยคำว่า "polyacanthus" ที่ใช้เป็นชื่อชนิดนั้น มาจากภาษาละตินที่หมายถึง "มีหนามจำนวนมาก"
แบทเทิลชิป ยุทธการเรือรบพิฆาตเอเลี่ยน
แบทเทิลชิป ยุทธการเรือรบพิฆาตเอเลี่ยน () เป็นภาพยนตร์แนวนิยายวิทยาศาสตร์สงครามยุทธนาวีของอเมริกัน ค.ศ. 2012 ซึ่งอิงจากเกมสำหรับเด็ก กำกับภาพยนตร์โดย ปีเตอร์ เบิร์ก และได้รับการเปิดตัวโดย ยูนิเวอร์แซลสตูดิโอส์ นำแสดงโดย เทย์เลอร์ คิทช์, อเลกซานเดอร์ สกาส์กอร์ด, บรูคลิน เดคเกอร์, ริฮันนา และ เลียม นีสัน
เดิมมีแผนเปิดตัวภาพยนตร์ชุดนี้ใน ค.ศ. 2011 แต่แล้วก็ถูกเลื่อนไปเป็นวันที่ 11 เมษายน ค.ศ. 2012 ในสหราชอาณาจักร และวันที่ 18 พฤษภาคม ค.ศ. 2012 ในสหรัฐอเมริกา ภาพยนตร์จัดฉายรอบปฐมทัศน์ครั้งแรกในโลกที่กรุงโตเกียว ประเทศญี่ปุ่น ณ วันที่ 3 เมษายน ค.ศ. 2012
ในปี 2005 นักวิทยาศาสตร์ค้นพบ ดาวดวงหนึ่งนอกระบบสุริยะ และให้ชื่อว่า "ดาวเคราะห์ จี" พวกเขาเชื่อว่าดาวเคราะห์ จี มีชั้นบรรยากาศ คล้ายโลก ในปี 2006 องค์การนาซา สร้างสถานีส่งสัญญาณบนหมู่เกาะฮาวาย และเริ่มโปรแกรมการติดต่อกับดาวเคราะห์นั้น
ขณะเดียวกัน อเล็กซ์ ฮอปเปอร์ (รับบทโดย เทย์เลอร์ คิตช์) กำลังสร้างความประทับใจให้สาวสวยอย่าง แซม เชน (รับบทโดย บรูคลิน เดคเกอร์) แต่ความประมาทและไม่เอาไหนของ อเล็กซ์ ทำให้ สโตน ฮอปเปอร์ (รับบทโดย อเลกซานเดอร์ สกาส์กอร์ด) พี่ชายของอเล็กซ์ ซึ่งเป็นทหารเรืออยู่ในกองทัพเรือสหรัฐฯ หัวเสียเป็นอย่างมาก จึงได้บังคับให้อเล็กซ์สมัครเข้ามาเป็นทหารในกองทัพเรือเช่นเดียวกับตน
ในปี 2012 อเล็กซ์ ได้พัฒนาความสัมพันธ์กับ แซม ไปเป็นคนรัก และได้รับการเลื่อนยศเป็น เรือเอก ประจำตำแหน่งนายทหารยุทธการประจำเรือพิฆาต ยูเอสเอส จอห์น พอล โจนส์ แต่บุคลิกที่ใจร้อนและแข็งกร้าวของเขา ทำให้มีความสุ่มเสี่ยงต่อการถูกปลดประจำการจากกองทัพเรือ ขณะที่ สโตน นั้น ได้เลื่อนขึ้นเป็น ผู้บังคับการเรือ ยูเอสเอส แซมป์สัน และเรือทั้ง 2 ลำต้องเข้าร่วม "การซ้อมรบกองเรือนานาชาติประจำภาคพื้นแปซิฟิก ประจำปี 2012 (ริมแพ็ค 2012)"
ระหว่างการซ้อมรบนั้น ยานอวกาศ 5 ลำ ได้ตอบรับสัญญาณของนาซา และเดินทางมายังโลก แต่ขณะเดินทางมานั้น ยานสื่อสารได้พุ่งชนกับดาวเทียม และพุ่งตกลงไปที่ ฮ่องกง ยานอีก 4 ลำ (ซึ่งประกอบด้วย ยานแม่ และยานรบอีก 3 ลำ พุ่งลงจอดที่มหาสมุทรแปซิฟิก บริเวณหมู่เกาะฮาวาย ใกล้ๆ กับ DDG-53 ยูเอสเอส จอนห์ พอล โจนส์ DDG-102 ยูเอสเอสแซมป์สัน และเรือพิฆาต DDG-175 เมียวโค ของกองกำลังป้องกันตนเองทางทะเลญี่ปุ่น ลอยลำอยู่ภาพยนตร์ชุดนี้ได้ทำการเปิดตัวในวันพุธที่ 11 เมษายน ค.ศ. 2012 ในหลายประเทศนอกทวีปอเมริกาเหนือ เป็นเวลากว่าห้าสัปดาห์ก่อนที่จะเปิดตัวในสหรัฐอเมริกา ทำรายได้ที่ 7.4 ล้านดอลลาร์สหรัฐ โดยในวันศุกร์ ภาพยนตร์ทำรายรับที่ประมาณ 25 ล้านดอลลาร์สหรัฐ ภาพยนตร์ชุดนี้ประสบความสำเร็จสูงสุดของวันเปิดตัวสำหรับภาพยนตร์ที่มิใช่ภาคต่อ และทำรายรับรวมสูงสุดอันดับสามในประเทศเกาหลีใต้ (2.8 ล้านดอลลาร์สหรัฐ) และยังได้รับการบันทึกสถิติเปิดตัวสำหรับภาพยนตร์ยูนิเวอร์แซลในประเทศมาเลเซีย (390,000 ดอลลาร์สหรัฐ)
ภาพยนตร์ชุดนี้ได้รับการตอบรับที่ค่อนข้างน้อยนักจากนักวิจารณ์ วันที่ 19 พฤษภาคม ค.ศ. 2012 เว็บไซต์เมตาคริทิกได้ให้คะแนนเฉลี่ยที่ 20 คะแนนจาก 39 ความคิดเห็น ในขณะที่เว็บไซต์รอทเทนโตเมโต้ จัดให้ภาพยนตร์ชุดนี้อยู่ในระดับ "รอทเทน" จากคะแนน 34% โดยอิงความคิดเห็นจาก 190 นักวิจารณ์ และรายงานคะแนนเฉลี่ยที่ 4.6 คะแนนจากคะแนนเต็ม 10
"แบทเทิลชิป ยุทธการเรือรบพิฆาตเอเลี่ยน" ได้รับการเปิดตัวในรูปแบบดีวีดีและบลูเรย์ดิสค์ในวันที่ 20 สิงหาคม ค.ศ. 2012 ในสหราชอาณาจักร และวันที่ 28 สิงหาคมในสหรัฐอเมริกาและแคนาดา
รายชื่อพระอิสริยยศและพระเกียรติยศในพระบาทสมเด็จพระปรมินทรมหาภูมิพลอดุลยเดช
พระบาทสมเด็จพระปรมินทรมหาภูมิพลอดุลยเดชทรงได้รับการทูลเกล้าฯ ถวายเครื่องราชอิสริยาภรณ์ รางวัล และพระเกียรติยศมากมาย ดังรายการต่อไปนี้
พระองค์ทรงเป็นประธานของเครื่องราชอิสริยาภรณ์ และได้รับพระราชทานเครื่องราชอิสริยาภรณ์จาก พระบาทสมเด็จพระปรเมนทรมหาอานันทมหิดล พระอัฐมรามาธิบดินทร ดังนี้
คำอนุภาค
ในทางภาษาศาสตร์ คำอนุภาค หมายถึงคำที่มีความหมาย มีการใช้งาน แต่ไม่ถูกจัดเป็นชนิดของคำที่ผันรูปได้ในภาษาหนึ่ง ๆ (เช่นไม่ได้เป็นทั้งคำนาม คำสรรพนาม คำกริยา ฯลฯ) คำอนุภาคใช้อธิบายอย่างกว้าง ๆ ถึงกลุ่มของคำหรือศัพท์ที่แตกต่างกัน ซึ่งขาดการนิยามความหมายอย่างถูกต้องแม่นยำ ส่วนใหญ่ถูกใช้เพื่อเป็นตัวช่วยแสดงประเภทไวยากรณ์ (เช่นการปฏิเสธ มาลา การก ฯลฯ) หรือใช้เป็นคำเสริม มักใช้ในภาษาพูดมากกว่าภาษาเขียน นอกจากนี้ คำอนุภาคไม่มีการผันรูป
ภาษาไทยมีคำอนุภาคจำนวนหนึ่ง ซึ่งหลักภาษาดั้งเดิมถูกกำหนดให้เป็นคำวิเศษณ์ เช่น นะ จ๊ะ เถอะ เถิด หรอก ซิ สิ น่ะ แน่ะ หนอ ละ ล่ะ กระมัง ครับ ค่ะ คะ ไหม หรือ เหรอ ฯลฯ เพื่อเน้นเจตนาของผู้พูดว่าต้องการเนื้อความบอกเล่า สั่ง ถาม ขู่ อ้อนวอน ขอร้อง แนะนำ เชิญชวน บังคับ เป็นต้น สามารถแบ่งเป็นสองกลุ่มได้แก่ คำอนุภาคที่เติมท้ายประโยค เพื่อแสดงเจตนาของผู้พูด และคำอนุภาคที่ไม่เติมท้ายประโยค คืออาจอยู่ต้นประโยคหรือระหว่างประโยคก็ได้ เพื่อเน้นความให้เด่นชัด
ภาษาอังกฤษมีคำอนุภาคจำนวนหนึ่ง บางคำถูกจัดแบ่งชนิดของคำและมีความหมายในตัวเอง แต่เมื่ออยู่ในวลีหรือประโยคก็ไม่มีความหมาย อาทิ
ภาษาจีนมีคำอนุภาคจำนวนหนึ่ง แบ่งได้เป็นสองกลุ่มคือ คำอนุภาคแบบดั้งเดิม เป็นคำอนุภาคที่ปรากฏในงานเขียนหรือบทกวีสมัยเก่า ซึ่งปัจจุบันไม่นิยมใช้กันแล้ว เช่น 其, 之, 與, 也, 而, 乎 ฯลฯ และคำอนุภาคในชีวิตประจำวัน ใช้เป็นคำเสริมแสดงเจตนา เช่น 吧, 的, 等, 个, 还, 可, 了, 吗, 是, 也, 着, 只 ฯลฯ
ภาษาญี่ปุ่นใช้งานคำอนุภาคเป็นไวยากรณ์หลัก โดยนำไปต่อท้ายคำชนิดอื่นทีละชุด แล้วจึงนำมารวมกันเป็นประโยค คำอนุภาคในภาษาญี่ปุ่นยาวตั้งแต่ 1 ถึง 4 คะนะ และมีจำนวนมาก ตัวอย่างเช่น か、が、や、は、の、を、に、へ、と、て、で、でも、から、より、やら、なり、だの、ばかり、かしら、ところが、けれども ฯลฯ บางคำใช้ได้ในกรณีเฉพาะเท่านั้น และบางคำก็มีรูปคันจิด้วย
は、へ、を โดยปกติอ่านว่า ฮะ, เฮะ, โวะ ตามลำดับ แต่เมื่อทำหน้าที่เป็นคำอนุภาคจะเปลี่ยนไปอ่านเป็น วะ, เอะ, โอะ เหตุที่เป็นเช่นนี้เนื่องจากการสืบทอดอักขรวิธีคะนะโบราณ
ภาษาเกาหลีใช้งานคำอนุภาคในลักษณะเดียวกับภาษาญี่ปุ่น ตัวอย่างเช่น 은, 는, 이, 가, 도, 을, 를, 에게, 한테, 께, 으로, 로, 에, 에서, 만, 의, 과, 와 ฯลฯ
นีคีตซา เยลาวิช
นีคีตซา เยลาวิช (, ) เป็นนักฟุตบอลอาชีพชาวโครเอเชีย เกิดเมื่อวันที่ 27 สิงหาคม ค.ศ. 1985 ปัจจุบันเล่นให้กับเวสต์แฮมยูไนเต็ด ในพรีเมียร์ลีก ประเทศอังกฤษ และฟุตบอลทีมชาติโครเอเชีย ในตำแหน่งกองหน้า
ทิม เคฮิลล์
ทิโมที ฟิลิกา "ทิม" เคฮิลล์ () เกิดเมื่อวันที่ 6 ธันวาคม ค.ศ. 1979 เป็นนักฟุตบอลชาวออสเตรเลีย เล่นในตำแหน่งกองกลาง ปัจจุบันอยู่กับมิลวอลล์ และเล่นให้กับทีมชาติออสเตรเลีย
EPLIndex.com Article
สัญญาจ้างศูนย์ชั่วโมง
สัญญาจ้างศูนย์ชั่วโมง () เป็นสัญญาจ้างรูปแบบใหม่ที่นายจ้างไม่กำหนดเวลาขั้นต่ำในการทำงานต่อสัปดาห์ ในขณะที่ลูกจ้างจะต้องเตรียมพร้อมที่จะทำงานอยู่ตลอดและได้รับค่าจ้างเพียงชั่วโมงที่ทำงานเท่านั้น
สัญญาประเภทนี้อาจเหมาะกับลูกจ้างที่ต้องการรายได้เป็นครั้งคราว แต่ก็อาจถูกใช้ในทางที่ผิด อาทิเช่น ลูกจ้างรออยู่ในสถานที่ทำงานเป็นเวลานานในขณะที่ไม่ได้รับค่าจ้าง
ในสหราชอาณาจักร National Minimum Wage Regulations (1998) กำหนดให้ลูกจ้างในสัญญาจ้างศูนย์ชั่วโมงต้องได้รับค่าแรงขั้นต่ำตามที่กฎหมายกำหนด และเวลาที่ลูกจ้างอยู่ในสถานปฏิบัติงานรอให้เรียกใช้มักถือเป็นเวลาทำงานตาม Working Time Regulations (1998, 1999, and 2002)
ตราสารหนี้ปลอดดอกเบี้ย
ตราสารหนี้ปลอดดอกเบี้ย () หรือ ตราสารหนี้แบบซื้อลด เป็นตราสารหนี้ที่ซื้อขายกันต่ำกว่าราคาหน้าตั๋ว โดยจะได้รับชำระราคาหน้าตั๋วคืนเมื่อตราสารหนี้ครบกำหนดเวลาชำระคืน เนื่องจากไม่มีการกำหนดอัตราดอกเบี้ยที่จ่ายเป็นงวดๆ (coupon) จึงเป็นที่มาของชื่อ "zero-coupon"
อนึ่ง ตราสารหนี้ไม่มีดอกเบี้ยบางประเภทอาจผูกกับอัตราเงินเฟ้อก็ได้ แต่โดยส่วนใหญ่แล้วตราสารหนี้ไม่มีดอกเบี้ยจะมีราคาหน้าตั๋วแน่นอนและชำระคืนครั้งเดียวเมื่อสิ้นสุดอายุตราสารหนี้
โรงเรียนสอาดเผดิมวิทยา
โรงเรียนสอาดเผดิมวิทยา (; ชื่อย่อ: ส.อ. – SA) เป็นโรงเรียนรัฐบาลประเภทโรงเรียนมัธยมศึกษาขนาดใหญ่พิเศษ ในสังกัดสำนักงานเขตพื้นที่การศึกษามัธยมศึกษา เขต 11 (สุราษฎร์ธานี–ชุมพร) (สังกัดเดิมคือสำนักงานเขตพื้นที่การศึกษาชุมพร เขต 1) สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่บริเวณถนนพิศิษฐ์พยาบาล ตำบลท่าตะเภา อำเภอเมืองชุมพร จังหวัดชุมพร เปิดสอนในระดับชั้นมัธยมศึกษาตอนต้นและตอนปลายแบบสหศึกษา อดีตเป็นโรงเรียนสตรีประจำจังหวัดชุมพร คู่กับโรงเรียนศรียาภัย ปัจจุบันทั้ง 2 โรงเรียนได้กลายเป็นโรงเรียนสหศึกษา และโรงเรียนสอาดเผดิมวิทยาเป็นโรงเรียนประจำจังหวัดเช่นเดิม ผู้อำนวยการโรงเรียนคนปัจจุบันคือ นายวินัย กรานมูล
โรงเรียนสอาดเผดิมวิทยา ได้รับการก่อตั้งโดย "พระยาพิพิธอำพลวิมลภักดี (เผดิม อังศุสิงห์)" อดีตเจ้าเมืองชุมพรร่วมกับพ่อค้า ข้าราชการ และประชาชนในจังหวัดชุมพร เพื่อเป็นสถานศึกษาของเยาวชนจังหวัดชุมพร และเป็นอนุสรณ์แด่ "ท่านผู้หญิงพิพิธอำพลวิมลภักดี (สอาด อังศุสิงห์)" โดยได้รับพระราชทานนามโรงเรียนว่า "โรงเรียนสอาดเผดิมวิทยา" และมีที่ตั้งอยู่ที่ถนนปรมินทรมรรคา ตำบลท่าตะเภา อำเภอเมืองชุมพร จังหวัดชุมพร (ปัจจุบันเป็นที่ตั้งของโรงเรียนอนุบาลชุมพร) โรงเรียนได้เริ่มทำการสอนเมื่อวันที่ 27 มกราคม พ.ศ. 2467 โดยรับนักเรียนแบบสหศึกษาในระดับชั้นเตรียมประถมศึกษา และรับนักเรียนสตรีในระดับชั้นมัธยมศึกษา
ในปี พ.ศ. 2510 โรงเรียนมีนักเรียนเพิ่มมากขึ้นจึงย้ายจากที่ตั้งเดิมมายังที่ตั้งปัจจุบัน และในปี พ.ศ. 2519 โรงเรียนได้รับอนุมัติให้ขยายชั้นเรียนถึงระดับมัธยมศึกษาตอนปลายและรับนักเรียนชายเข้ามาเรียนในระดับชั้นมัธยมศึกษาตอนปลายด้วย จนถึงปี พ.ศ. 2540 จึงได้รับนักเรียนชายเข้าเรียนในระดับชั้นมัธยมศึกษาตอนต้นตามนโยบายขยายโอกาสทางการศึกษาและด้วยความเห็นชอบของผู้ปกครองและนักเรียน
รูปคบเพลิงมีรัศมีแผ่โดยรอบ โดยมีอักษร ส.อ. ซึ่งเป็นอักษรย่อของชื่อโรงเรียนอยู่ในวงกลมใต้รัศมีเปลวเพลิงและคติพจน์และชื่อของโรงเรียนประกอบ
ธมฺมญฺ จเร สุจริตํ แปลว่า พึงปฏิบัติหน้าที่ด้วยสุจริต
 สีฟ้า และ สีชมพู หมายถึง มีจิตแจ่มใสร่าเริง มีความรักสามัคคี มีปัญญานำทางชีวิตสู่อนาคตที่กว้างไกล
พระพุทธวิสุทธิพร
ดอกเฟื่องฟ้า
เพลงมาร์ชสอาดเผดิมวิทยา
เขตมะกเว
มะกเว () คือเขตหนึ่งในภาคกลางของประเทศพม่า มีเนื้อที่ประมาณ 17,306 ตารางไมล์ (44,820 ตารางกิโลเมตร)
เขตมะกเวมีอาณาเขตติดต่อกับพื้นที่ข้างเคียงเรียงตามเข็มนาฬิกาดังนี้
เขตย่างกุ้ง
ย่างกุ้ง () เป็นเขตหนึ่งของประเทศพม่า ตั้งอยู่ใจกลางบริเวณพม่าตอนล่าง มีเมืองหลักคือย่างกุ้งซึ่งเป็นเมืองที่ใหญ่ที่สุดและอดีตเมืองหลวงของประเทศ เมืองที่สำคัญอื่น ๆ เช่น ตาน-ลยีน (สิเรียม), ตวานเต้ เป็นต้น เขตนี้เป็นพื้นที่มีการพัฒนามากที่สุดของประเทศและเป็นประตูสู่นานาชาติ เขตย่างกุ้งมีเนื้อที่ 10,276.7 ตารางกิโลเมตร (3,967.9 ตารางไมล์)
เขตอิรวดี
อิรวดี () เป็นเขตหนึ่งของประเทศพม่า ครอบคลุมพื้นที่สามเหลี่ยมปากแม่น้ำของแม่น้ำอิรวดี ตั้งอยู่ระหว่างละติจูด 15° 40' ถึง 18° 30' เหนือ ลองจิจูด 94° 15' ถึง 96° 15' ตะวันออก มีเนื้อที่ 35,140 ตารางกิโลเมตร (13,566 ตารางไมล์) มีประชากรมากกว่า 6.5 ล้านคน ทำให้เขตอิรวดีมีประชากรมากที่สุดเมื่อเทียบกับรัฐหรือเขตอื่นของพม่า ความหนาแน่นของประชากรคิดเป็น 180 คนต่อตารางกิโลเมตร (460 คนต่อตารางไมล์) มีเมืองหลักชื่อพะสิม
เขตอิรวดีมีทิวเขายะไข่กระหนาบข้างในพื้นที่ทางทิศตะวันตก และพื้นที่ส่วนใหญ่ถูกแผ้วถางสำหรับการเพาะปลูกข้าว ทำให้มีชื่อเสียงในเรื่องแหล่งผลิตข้าวหลักของประเทศในศตวรรษที่ 21
เขตอิรวดีก็มีทะเลสาบจำนวนหนึ่ง ในบรรดาลำน้ำสาขาที่แยกออกจากแม่น้ำอิรวดี แม่น้ำที่มีชื่อเสียงได้แก่ แม่น้ำงะวูน (Ngawun) แม่น้ำพะสิม และแม่น้ำโต (Toe)
เขตซะไกง์
ซะไกง์ () เป็นเขตหนึ่งของประเทศพม่า ตั้งอยู่ในส่วนตะวันตกเฉียงเหนือของประเทศ ระหว่างละติจูด 21° 30' เหนือ ลองจิจูด 94° 97' ตะวันออก มีพื้นที่ 93,704.5 ตารางกิโลเมตร และประชากรกว่า 5,300,000 คน (พ.ศ. 2539) เมืองหลักคือเมืองซะไกง์
การทิ้งระเบิดลิเบีย (พ.ศ. 2529)
การทิ้งระเบิดลิเบียของสหรัฐอเมริกา พ.ศ. 2529 ชื่อรหัสว่า ปฏิบัติการเอลโดราโดแคนยอน () ประกอบด้วยการโจมตีทางอากาศร่วมของกองทัพอากาศ กองทัพเรือและเหล่านาวิกโยธินของสหรัฐอเมริกาต่อลิเบียเมื่อวันที่ 15 เมษายน พ.ศ. 2529 การโจมตีดังกล่าวมีขึ้นเพื่อสนองต่อเหตุระเบิดดิสโก้เธคเบอร์ลิน พ.ศ. 2529
วันที่ 5 เมษายน พ.ศ. 2529 เจ้าหน้าที่ลิเบียวางระเบิดไนท์คลับ "ลาแบล" (La Belle) ในเบอร์ลินตะวันตก เป็นเหตุให้มีผู้เสียชีวิตสามศพ และมีผู้ได้รับบาดเจ็บ 229 คน เยอรมนีตะวันตกและสหรัฐอเมริกาได้รับสำเนาโทรเลขจากเจ้าหน้าที่ลิเบียในเยอรมนีตะวันออกผู้มีส่วนในเหตุดังกล่าว
หลังการเจรจาทางทูตหลายวันกับคู่เจรจายุโรปและอาหรับ ประธานาธิบดี โรนัลด์ เรแกน สั่งการโจมตีลิเบียเมื่อวันที่ 14 เมษายน โดยมีการโจมตีห้าเป้าหมายเมื่อเวลา 2.00 น. วันที่ 15 เมษายน โดยมีวัตถุประสงค์แถลงไว้ว่า การทำลายล้างดังกล่าวจะส่งข้อความและลดความสามารถของลิเบียในการสนับสนุนและฝึกผู้ก่อการร้าย เรแกนเตือนว่า "หากจำเป็น [พวกเขา]จะทำเช่นนั้นอีก"
การโจมตีเริ่มขึ้นเมื่อเวลา 2.00 น. (เวลาลิเบีย) และกินเวลาสิบสองนาที โดยมีการทิ้งยุทโธปกรณ์หนัก 60 ตัน เครื่องบินทิ้งระเบิดเอฟ-111 สิบแปดลำ บินจากสหราชอาณาจักรทิ้งระเบิดสนามบินทริโปลี ศูนย์ฝึกมนุษย์กบที่สถานศึกษานาวิกแห่งหนึ่ง และค่ายทหารบับ อัล-อะซิเซียในกรุงทริโปลี ระหว่างการโจมตีค่ายทหารบับ อัล-อะซิเซีย เอฟ-111 เครื่องหนึ่งถูกขีปนาวุธแซมของลิเบียยิงตกเหนืออ่าวซิดรา ระเบิดบางส่วนตกผิดเป้าหมาย และถล่มสถานที่ทางทูตและพลเรือนในกรุงทริโปลี ส่วนสถานทูตฝรั่งเศสพลาดไปอย่างหวุดหวิด เอ-6 อินทรูเดอร์ และเอฟ/เอ-18 ฮอร์เน็ท รวมยี่สิบสี่ลำ บินมาจากเรือบรรทุกเครื่องบิน ทิ้งระเบิดเรดาร์และจุดยิงต่อสู้อากาศยานในเบงกาซีก่อนทิ้งระเบิดเบนินาและค่ายทหารจามาฮิริยา ระเบิดจำนวนหนึ่งพลาดเป้าหมายและถูกพื้นที่อยู่อาศัย ตลอดจนสถานทูตตะวันตกจำนวนหนึ่งในเบงกาซี
ฝ่ายลิเบีย มีทหารและเจ้าหน้าที่เสียชีวิต 45 คน พลเรือนเสียชีวิตจำนวนหนึ่ง ตลอดจนมีเรดาร์ภาคพื้นหลักถูกทำลายไปห้าจุด ส่วนมูอัมมาร์ กัดดาฟีรอดชีวิต เพราะได้รับการเตือนล่วงหน้าทางโทรศัพท์จากนักการเมืองอิตาลี เบ็ตติโน คราซี ฝ่ายสหรัฐอเมริกา มีเครื่องบินทิ้งระเบิดลำหนึ่งถูกยิงตก ลูกเรือเสียชีวิต 9 นาย
ลิเบียสนองโดยการยิงขีปนาวุธสกั๊ดสองลูกไปยังสถานียามฝั่งสหรัฐอเมริกาบนเกาะลัมเบดูซาของอิตาลี ซึ่งผ่านข้ามเกาะไปและตกในทะเล
การตีโฉบฉวยดังกล่าวทำให้รัฐบาลลิเบียถึงจุดอ่อนแอที่สุดในรอบ 17 ปี มีการเปลี่ยนแปลงเล็กน้อยในการก่อการร้ายที่ลิเบียมีส่วนเกี่ยวข้อง
ด้วยเสียงรับ 79 เสียง ไม่รับ 28 เสียง และงดออกเสียง 33 เสียง สมัชชาใหญ่แห่งสหประชาชาติรับข้อมติที่ 41/38 ซึ่ง "ประณามการโจมตีทางทหารซึ่งกระทำผิดต่อสาธารณรัฐสังคมนิยมประชาชนลิเบียจามาฮิริยา (Socialist People's Libyan Arab Jamahiriya) เมื่อวันที่ 15 เมษายน พ.ศ. 2529 ซึ่งประกอบด้วยการละเมิดกฎบัตรสหประชาชาติและกฎหมายระหว่างประเทศ
สไปเกอนิสเซอ
สไปเกอนิสเซอ () เป็นเมืองและเทศบาลทางตะวันตกของประเทศเนเธอร์แลนด์ ในจังหวัดเซาท์ฮอลแลนด์ เทศบาลมีประชากร 74,482 คน (ค.ศ. 2006) ครอบคลุมพื้นที่ 30.23 ตารางกิโลเมตร (โดยมีพื้นที่ของผืนน้ำ 4.07 ตารางกิโลเมตร)
ปรินซิปี
เกาะปรินซิปี () หรือ เกาะพรินซ์ เป็นเกาะในประเทศเซาตูเมและปรินซิปี ตั้งอยู่ทางตอนเหนือของเกาะเซาตูเม อยู่นอกชายฝั่งทิศตะวันตกของทวีปแอฟริกา มีพื้นที่ 136 กม² มีประชากรราว 5,000 คน มีเมืองที่ใหญ่ที่สุดบนเกาะ และเป็นเมืองหลวงของจังหวัดปรินซิปี คือเมืองซังตูอังตอนีอู เกาะนี้ได้รับเอกราชพร้อมกับเกาะโตเมจากโปรตุเกสเมื่อเดือนกรกฎาคม ค.ศ. 1975 และจัดตั้งขึ้นเป็นสาธารณรัฐประชาธิปไตยเซาตูเมและปรินซิปี
เกาะนี้ใช้เป็นสถานที่ในการพิสูจน์ทฤษฎีสัมพัทธภาพของอัลเบิร์ต ไอน์สไตน์ พิสูจน์โดยอาเทอร์ สแตนลีย์ เอดิงตัน และทีม ในระหว่างเกิดสุริยุปราคาเต็มดวงเมื่อวันที่ 29 พฤษภาคม ค.ศ. 1919
ฟอร์-เดอ-ฟร็องส์
ฟอร์-เดอ-ฟร็องส์ () เป็นเมืองหลวงของมาร์ตีนิก จังหวัดโพ้นทะเลของประเทศฝรั่งเศส ในแคริบเบียน มีสินค้าส่งออกเช่น น้ำตาล เหล้ารัม โกโก้ เป็นต้น
มงเบลียาร์
มงเบลียาร์ () เป็นเมืองในจังหวัดดู ในแคว้นฟร็องช์-กงเต ทางตะวันออกของประเทศฝรั่งเศส ได้รับการเอ่ยถึงครั้งแรกในปี ค.ศ. 985 ในชื่อ "Mons Beliardae"
โลสอังเฮเลส
โลสอังเฮเลส () เป็นเมืองในแคว้นบีโอ-บีโอ ประเทศชิลี ตั้งอยู่ทางตอนกลางค่อนไปทางใต้ของประเทศ ตั้งอยู่ระหว่างแม่น้ำลาฮาและแม่น้ำบีโอ-บีโอ เมืองมีประชากร 123,445 คน (ค.ศ. 2002)
คลองแคเลโดเนียน
คลองแคเลโดเนียน () เป็นคลองขุดในสกอตแลนด์ ที่เชื่อมชายฝั่งทิศตะวันตกของเมืองอินเวอร์เนสส์ กับชายฝั่งทิศตะวันตกของคอร์แพช (Corpach) ใกล้กับฟอร์ตวิลเลียม เริ่มก่อนสร้างในช่วงต้นศตวรรษที่ 19 โดยวิศวกรชื่อ โทมัส เทลฟอร์ด เป็นคลองที่ขุดเชื่อมทะเลสาบล็อกลินนี ทางด้านตะวันตกเฉียงใต้กับอ่าวมอเรย์เฟิร์ททางด้านตะวันออกเฉียงเหนือ โดยขุดผ่านทะเลสาบล็อกเนสส์ ล็อกออยก์ ล็อกลอคี และล็อกอีล เพื่อใช้เป็นเส้นทางเดินเรือ
เปิลเซน
เปิลเซน () เป็นเมืองหลวงของเขตเปิลเซนในประเทศเช็กเกีย และเป็นเมืองที่มีประชากรมากเป็นอันดับ 4 ของประเทศ ตั้งอยู่ห่างจากกรุงปรากทางทิศตะวันตก 90 กิโลเมตร เป็นเมืองที่มีเบียร์ที่มีชื่อเสียงระดับโลกคือเบียร์พิลส์เนอร์
เขตมัณฑะเลย์
มัณฑะเลย์ () เป็นเขตหนึ่งของประเทศพม่า อยู่ในบริเวณภาคกลางของประเทศ เมืองหลักของเขตคือเมืองมัณฑะเลย์ซึ่งตั้งอยู่ตอนกลางของเขต
เขตมัณฑะเลย์มีตำแหน่งที่ตั้งดังนี้
ดรากอนฮาร์ท: กำเนิดใหม่ศึกอภินิหารมังกรไฟ
ดรากอนฮาร์ท: กำเนิดใหม่ศึกอภินิหารมังกรไฟ (อังกฤษ: Dragonheart: A New Beginning) เป็นภาพยนตร์ประเภท แฟนตาซี/ผจญภัย กำกับโดย ออกฉายในปี พ.ศ. 2543. มันเป็นผลสืบเนื่องไป พ.ศ. 2539 ภาพยนตร์: ดรากอน ฮาร์ท.
แอนทิโลป
แอนทิโลป () เป็นสัตว์เลี้ยงลูกด้วยนม มีหลายชนิด ในหลายสกุล ในอันดับสัตว์กีบคู่ ในวงศ์วัวและควาย (Bovidae)
โดยทั่วไปแล้วแอนทิโลปจะมีลักษณะคล้ายกับกวางซึ่งเป็นสัตว์กีบคู่เหมือนกัน แต่อยู่ในวงศ์กวาง (Cervidae) และคำนิยามในพจนานุกรมก็มักจะระบุเช่นนั้นว่า แอนทิโลปเป็นสัตว์จำพวกเนื้อและกวางชนิดที่มีเขาเป็นเกลียว หรือบางทีก็แปลว่า ละมั่ง
แต่ที่จริงแล้วแอนทิโลปไม่ใช่กวาง แม้จะมีรูปร่างภายนอกคล้ายคลึงกันก็ตาม แต่แอนทิโลปเป็นสัตว์ที่มีความใกล้เคียงกับวัวหรือควาย, แพะ หรือแกะ เนื่องจากจัดอยู่ในวงศ์เดียวกัน ซึ่งลักษณะสำคัญของสัตว์ในวงศ์นี้ คือ เขามีลักษณะโค้งเป็นเกลียว แต่ข้างในกลวง และมีถุงน้ำดี
แอนทิโลปกระจายพันธุ์ไปในแอฟริกาและยูเรเชีย แต่ไม่พบในประเทศไทย โดยสัตว์ที่อาจเรียกได้ว่าเป็นแอนทิโลปได้ในประเทศไทย ได้แก่ เลียงผา และกวางผา ซึ่งเป็นสัตว์ที่อยู่ตามภูเขาสูง พบเห็นตัวได้ยาก
คำว่า แอนทิโลป ปรากฏครั้งแรกในภาษาอังกฤษเมื่อปี ค.ศ. 1417 โดยได้รับมาจากภาษาฝรั่งเศสเก่า หรืออาจจะมาจากภาษากรีกคำว่า "anthos" ซึ่งหมายถึง "ดอกไม้" และ "ops" ที่หมายถึง "ตา" อาจหมายถึง "ตาสวย" หรือแปลได้ว่า "สัตว์ที่มีขนตาสวย" แต่ในระยะต่อมาในเชิงศัพทมูลวิทยาคำว่า "talopus" และ "calopus" มาจากภาษาละตินในปี ค.ศ. 1607 ใช้เป็นครั้งแรกเพื่อเรียกสัตว์จำพวกกวาง
แอนทิโลปมีประมาณ 900 ชนิด ส่วนใหญ่อาศัยอยู่ในทวีปแอฟริกา มี 13 นามสกุล กระจายไปในวงศ์ย่อยต่าง ๆ นาๆ เช่น Alcelaphinae, Antilopinae, Hippotraginae, Reduncinae, Cephalophinae, Bovinae รวมถึงหนุมาน บางครั้งก็ถูกเรียกว่าแอนทิโลปบ้างเหมือนกัน
เรเวน (นักมวยปล้ำ)
สก๊อตต์ แอนโธนี เลวี เกิดวันที่ 8 กันยายน ค.ศ. 1964 ในนามบนสังเวียนมวยปล้ำ เรเวน เป็นนักมวยปล้ำอาชีพและนักแสดงชาวอเมริกัน สังกัดสมาคม ECW TNA WCW และWWE อดีดแชมป์โลก ECW และแชมป์โลกเฮฟวี่เวท NWA และแชมป์ยูเอสของ WCW และแชมป์ฮาร์ดคอร์ WWF/E
มอนสเตอร์ ปะทะ เอเลี่ยน (แฟรนไชส์)
มอนสเตอร์ ปะทะ เอเลี่ยน เป็นภาพยนตร์แอนิเมชันแฟรนไชส์ สร้างโดยดรีมเวิร์กสแอนิเมชัน จัดฉายโดยพาราเมาต์พิกเจอส์ ประกอบด้วยภาพยนตร์หลัก ภาพยนตร์ ซีรีส์โทรทัศน์ และวิดีโอเกมส์
เมื่อสาวแคลิฟอร์เนีย ซูซาน เมอร์ฟีย์ (รีส วิตเธอร์สปูน) ถูกสะเก็ดดาวที่เต็มไปด้วยสารเหนียวข้นจากนอกอวกาศพุ่งเข้าชนในวันแต่งงาน ร่างกายของเธอก็ขยายใหญ่ขึ้นจนเธอมีส่วนสูงถึง 49 ฟุต 11 นิ้ว กองทัพของรัฐบาลระบุว่า ซูซาน เป็น มอนสเตอร์ ตัวใหม่ จึงจับตัวเธอไปกักขังในฐานปฏิบัติการลับ
รัฐบาลขนานนามให้ ซูซาน ใหม่ว่า ไจนอร์มิกา เธอต้องอาศัยอยู่ร่วมกับตัวประหลาดอื่นๆ อันประกอบไปด้วย นักวิทยาศาสตร์ที่ทำการทดลองผิดพลาดจนมีหัวเป็นแมลงสาบ ด็อกเตอร์ ค็อกโรช พีเอช. ดี. (ฮิวจ์ ลอรี) ครึ่งลิงครึ่งปลาจากยุคดึกดำบรรพ์ เดอะ มิสซิง ลิงก์ (วิลล์ อาร์เนตต์) ก้อนเจลาตินยืดได้หดได้ บ็อบ (เซธ โรเกน) และหนอนน้อยขนาดยักษ์ อินเซ็กโตซอรัส
เมื่อพวก เอเลี่ยน ส่งตัว กาลแลกซาร์ (เรนน์ วิลสัน) มาปฏิบัติการยึดครองโลก โดยเริ่มจากโจมตีประเทศอเมริกา นายพล ดับเบิลยู. อาร์. มอนเกอร์ (คีเฟอร์ ซัตเธอร์แลนด์) เกลี้ยกล่อมให้ท่านประธานาธิบดี (สตีเวน โคลแบรต์) ขอความช่วยเหลือจากเหล่ามอนสเตอร์ ซูซาน และผองเพื่อนจึงต้องออกมาต่อสู้กับพวกมนุษย์ต่างดาว และช่วยโลกให้รอดพ้นจากวิกฤติครั้งนี้
วางขายครั้งแรกเมื่อ 24 มีนาคม พ.ศ. 2552 ถูกพัฒนาโดย บีน็อกซ์ และ อะเมซ เอนเตอร์เทนเมน ตัวละครที่สามารถบังคับได้ ได้แก่ ไจนอมิก้า มิสซิ่งลิงก์ บ็อบ ด๊อกเตอร์ครอชโร๊ด
เจฟฟรีย์ แคตเซนเบิร์ก กล่าวว่าจะมีการฉายซีรีส์โทรทัศน์มอนสเตอร์ ปะทะ เอเลี่ยนขึ้น ในช่อง Nickelodeon ซึ่งจะเริ่มฉายในปีพ.ศ. 2555 มีทั้งหมด 26 ตอน
"บ็อบ บิ๊ก เบรก" เป็นภาพยนตร์สั้นระบบสามมิติ ฉายเมื่อ 26 กันยายน พ.ศ. 2552 และจำหน่ายในรูปแบบดีวีดีและบลูเรย์ ความยาว 14 นาที ตัวละครได้แก่ บ็อบ ด็อกเตอร์ค็อกโรช มิสซิงลิงก์ นายพล ดับเบิลยู.อาร์.มอนเกอร์ และมนุษย์ล่องหน
"" เป็นภาพยนตร์พิเศษฮัลโลวิน พ.ศ. 2552 กำกับโดย Peter Ramsey จำหน่ายดีวีดีครั้งแรกเมื่อ 16 ตุลาคม พ.ศ. 2553 ฉายในไอร์แลนด์ สหราชอาณาจักร และสหรัฐอเมริกา
"" เป็นภาพยนตร์ 3 มิติ พ.ศ. 2554 ความยาว 13 นาที
ธีโอดอร์ กิลล์
ธีโอดอร์ กิลล์ () นักมีนวิทยาและสัตววิทยาชาวอเมริกัน มีชื่อเต็มว่า ธีโอดอร์ นิโคลัส กิลล์ (Theodore Nicholas Gill)
เกิดเมื่อวันที่ 21 มีนาคม ค.ศ. 1837 ที่นิวยอร์กซิตี้ เริ่มศึกษาภายใต้การสอนของภาคเอกชน กิลล์มีความสนใจในวิชาประวัติศาสตร์ธรรมชาติวิทยา และมีความสัมพันธ์อันดีกับเจ. คาร์สัน เบรวูร์ท ในการจัดเรียงอันดับของกีฏวิทยาและงานสะสมมีนวิทยา ก่อนที่จะเดินทางไปวอชิงตัน ดี.ซี. ในปี ค.ศ. 1863 เพื่อทำงานที่สถาบันสมิธโซเนียน กิลล์ทำงานด้านจัดหมวดหมู่ของสัตว์เลี้ยงลูกด้วยนม, ปลาและหอย และยังเป็นบรรณารักษ์ที่สถาบันแห่งนี้และยังเป็นผู้ช่วยอาวุโสห้องสมุดของสภาคองเกรสอีกด้วย
กิลล์เป็นศาสตราจารย์ด้านสัตววิทยาที่มหาวิทยาลัยจอร์จวอชิงตัน และเป็นสมาชิกของสโมสรเมกาเธอเรี่ยม ที่สถาบันสมิธโซเนียน ในวอชิงตัน ดี.ซี. และเป็นประธานของสมาคมอเมริกันเพื่อความก้าวหน้าของวิทยาศาสตร์ในปี ค.ศ. 1897
ธีโอดอร์ กิลล์ มีผลงานเขียนทางด้านเอกสารในทางวิชาการด้านสัตววิทยามากกว่า 400 หน้า และถึงแก่กรรมในวันที่ 25 กันยายน ค.ศ. 1914
ญาติไดโนเสาร์เจ้าเล่ห์ 13
ญาติไดโนเสาร์เจ้าเล่ห์ 13 () เป็นภาพยนตร์แอนิเมชันหนังแผ่น ค.ศ. 2007 และเป็นภาพยนตร์ชุดที่สิบสามของซีรีส์ "ญาติไดโนเสาร์เจ้าเล่ห์" โดยมีพล็อตเรื่องเกี่ยวกับ ลิตเติ้ลฟุต, เซร่า, ดั๊กกี้, สไปค์ และ เพทรี่ ซึ่งต่างมีความตื่นเต้นที่ได้พบกับไดโนเสาร์พันธุ์ท้องเหลือง "เป่ยเพี่ยวซอรัส" ทั้งสอง ซึ่งได้แก่ ลูฟาห์กับดูฟาห์ ผู้ซึ่งแตกฝูงจากเส้นเดินทางของพวกมันในขณะเดินทางสู่หุบเขาเบอร์รี่ ดูเหมือนว่าลูฟาห์กับดูฟาห์ค่อนข้างเซ่อซ่าสำหรับการเดินทางกลับคืนสู่เส้นทางเดิม ดังนั้น ลิตเติ้ลฟุต และพวกพ้องจึงตัดสินใจที่จะช่วยเพื่อนใหม่ของพวกเขาด้วยการแบ่งปันบทเรียนชีวิตที่สำคัญที่เรียกว่า ความรู้ ไปพร้อมๆกัน เมื่อพวกเขามาถึงหุบเขาเบอร์รี่ ลิตเติ้ลฟุตก็ตระหนักว่าพันธุ์ท้องเหลืองไม่สามารถปฏิบัติตามความรู้ที่เขาได้มอบให้ได้ดีเท่าใดนัก ส่วนเทคนิคที่ดูไร้สาระของพวกเขากลับใช้การได้ ภาพยนตร์ชุดนี้ยังเป็นภาคสุดท้ายของซีรีส์ "ญาติไดโนเสาร์เจ้าเล่ห์" ตามแผนการปิดตัวโดยสำนักงานยูนิเวอร์แซลแอนิเมชันสตูดิโอเพลงประกอบภาพยนตร์โดย ไมเคิล ทาเวรา และสองเพลงใหม่เขียนโดย มิเชล โบร์แมน กับ อาแมนด้า แมคบรูม
ภาพยนตร์ชุดนี้เป็นผลงานชุดที่สามของซีรีส์ที่ไม่ได้ใช้โน้ตเพลงต้นฉบับของ เจมส์ ออร์เนอร์ ที่มีอยู่ในภาคแรก โดยสองภาคก่อนหน้านี้คือ "ญาติไดโนเสาร์เจ้าเล่ห์ 11" และ "ญาติไดโนเสาร์เจ้าเล่ห์ 12" แม้ว่าจะมีธีมที่เก่ากว่าของ ไมเคิล ทาเวรา จากภาคต่อก่อนหน้าที่ยังสามารถได้ยินอยู่ก็ตามภาพยนตร์ชุดนี้ได้รับการเปิดเผยที่เว็บไซต์ทางการของญาติไดโนเสาร์เจ้าเล่ห์ผ่านทางเทรลเลอร์
ภาพยนตร์ชุดนี้ได้รับการเปิดตัวในรูปแบบดีวีดี ณ วันที่ 27 พฤศจิกายน ค.ศ. 2007 โดยมีภาพยนตร์ "เดอะฮิดเดนแคนยอน" รวมเป็นของแถม
Certificate of Entitlement
Certificate of Entitlement (COE) เป็นระบบจำกัดจำนวนยานยนต์ของรัฐบาลสิงคโปร์ เริ่มใช้เมื่อเดือนพฤษภาคม ค.ศ. 1990 ผู้ซื้อยานยนต์จะต้องประมูลซื้อ COE โดยที่ COE มีจำนวนจำกัดภายใต้การควบคุมของรัฐ ผู้ถือ COE มีสิทธิ์ครอบครองยานยนต์ได้เป็นเวลา 10 ปี เมื่อครบเวลาดังกล่าวจะต้องทำลายยานยนต์หรือ ส่งออกยานยนต์ หรือต่ออายุ COE ไปอีกหนึ่งครั้งมีกำหนด 5 หรือ 10 ปี (ต่ออายุได้เพียงครั้งเดียว)
ด้วยระบบ COE ทำให้สิงคโปร์เป็นประเทศที่ส่งออกยานยนต์ใช้แล้วอันดับสองของโลกรองจากญี่ปุ่น นอกจากประเทศเพื่อนบ้านใกล้เคียงแล้ว ยานยนต์มือสองจากสิงคโปร์ส่งไปไกลถึงนิวซีแลนด์ ลิเบีย และทรินิแดด โดยผู้ส่งออกรถยนต์ได้รับแรงจูงใจทางการเงินจาก Preferential Additional Registration Fee (PARF)
การประมูล COE เริ่มต้นในวันจันทร์แรกและวันจันทร์ที่สามของเดือน และมักจะดำเนินต่อไปถึงวันพุธ (อาจเลื่อนออกไปถ้าเป็นวันหยุดทำการ) ตั้งแต่ ค.ศ. 2009 ถึง ค.ศ. 2011 การเติบโตของยานยนต์ถูกกำหนดไว้ที่ 1.5% ต่อปี สำหรับในครึ่งแรกของ ค.ศ. 2012 (ก.พ.-ก.ค.) จะคงอัตรานี้ต่อไปชั่วคราว และจากนี้ต่อไปถึง ค.ศ. 2014 จะลดอัตราการเติบโตเหลือเพียง 0.5% อย่างไรก็ดี การประมูล COE จะนำยอดยานยนต์ที่ถูกทำลายหรือส่งออกไปแล้วกลับมาให้ประมูลใหม่ด้วย
ระบบ COE เอื้อประโยชน์แก่ผู้มั่งมีโดยไม่คำนึงถึงความจำเป็นในการใช้ยานยนต์ คนจน ชนชั้นกลาง ตลอดจนธุรกิจขนส่งต่างได้รับผลกระทบจากความอ่อนไหวของราคา COE ที่เปลี่ยนแปลงอย่างรวดเร็วและถูกกำหนดโดยอุปสงค์ของกลุ่มผู้มั่งมี
คัง โหย่วเหวย์
คัง โหย่วเหวย์ (, จีนตัวเต็ม: 康有为, จีนตัวย่อ: 康有為, พินอิน: Kāng Yǒuwéi) นักคิด, นักเขียน และนักปฏิรูปคนสำคัญชาวจีนในช่วงปลายราชวงศ์ชิง
คัง โหย่วเหวย์ เกิดเมื่อวันที่ 19 มีนาคม ค.ศ. 1853 ที่ตำบลหนานไห่ มณฑลกวางตุ้ง มีชื่อรองว่า กวางเสีย (康廣廈) สามารถสอบบัณฑิตขั้นจิ้นซื่อได้ จึงได้อีกชื่อหนึ่งว่า คัง หนานไห่ (康南海) เป็นผู้ที่นับถือลัทธิขงจื๊อ
คัง โหย่วเหวย์ได้รับราชการในเจ้ากรมโยธา ในรัชสมัยจักรพรรดิกวางซวี และเคยดำรงดำรงตำแหน่งประธานสมาคมการศึกษาขงจื้อ ต่อมาได้เผยแพร่แนวความคิดเรื่องการปฏิรูปการปกครอง ออกสู่วงกว้าง เพื่อให้เกิดเป็นแนวความคิดและต่อมากลายเป็นการเคลื่อนไหวที่สำคัญต่อมาในราชสำนัก โดยองค์จักรพรรดิเองก็มักปรึกษากับคัง โหว่ยเหวย์และบุคคลอื่นที่มีแนวความคิดตรงกันในเรื่องนี้เสมอ ซึ่งกลายมาเป็นการปฏิรูป 100 วัน (戊戌變法)
แต่การปฏิรูปครั้งนี้ไม่สำเร็จ เนื่องจากพระนางซูสีไทเฮา ได้ทำการรัฐประหารขึ้นในคืนวันที่ 21 กันยายน ค.ศ. 1898 ภายในพระราชวังฤดูร้อนอี๋เหอหยวน ซึ่งตรงกับวันไหว้พระจันทร์ในปีนั้น และได้ทำการควบคุมองค์จักรพรรดิ ในส่วนของขุนนางและแกนนำการปฏิรูปได้หลบหนีและถูกจับประหารชีวิต 6 คน แต่คัง โหว่ยเหวย์ และกลุ่มผู้สนับสนุนได้หลบหนีไปยังประเทศญี่ปุ่นได้สำเร็จ
คัง โหว่ยเหวย์ มีผลงานการเขียนที่สำคัญ ๆ ได้แก่ "บทความคังจื่อ" (康子篇), "คนรุ่นใหม่วิจารณ์คำภีร์ปลอม" (新学伪经考), "การปฏิรูปของจักรพรรดิเมจิ" (日本明治變政考), "การปฏิรูปของพระเจ้าปีเตอร์มหาราช" (俄大彼得變政記) เป็นต้น
คัง โหว่ยเหวย์ เสียชีวิตที่เมืองชิงเต่า มณฑลชานตง เมื่อวันที่ 31 มีนาคม ค.ศ. 1927 สิริอายุได้ 69 ปี ภายหลังจากที่ประเทศจีนในเวลานั้นได้กลายสภาพเป็นสาธารณรัฐจีนแล้ว